
Ouverture. 

Tschim !  —  hvor  dog  Verden  er  trist  og  graa, 
hvor  er  Indlands-Byerne  fæle, 
hvor  er  Individerne  flade  og  smaa 
—  saadan  rigtig  forhutlede  Sjæle! 

tschim!  man  skal  være  korrekt  og  beleven, 
passe  sin  Kirke  og  Vagtparade, 
holde  sig  proper,  og  helst  være  dreven, 
have  det  fineste  Skilt  i  sin  Gade, 
drive  sin  Næring  som  „Hof-Lieferant" 

—  —  tschim !  eller  komme  med  Alt  paa  Kant ! 

Tschim !  tratera !   —  dernede  paa  Gaden 
trækker  de  op  nu  med  Vagtparaden, 
sjokker  afsted  i  en  Messing-Takt 
og  beundrer  den  uniformerede  Pragt. 

Tschim!  —  som  om  Vaabnene  førte  til  Sejer, 
tschim!  —  som  om  Lykken  stod  Fanerne  bi: 
Kaos  vil  følge  paa  næste  Krig; 

tschim!  det  er  Teksten  til  den  Melodi 

og  naar  Ulvene  slider  i  Folkenes  Lig, 
er  der  Lykke  for  den  kun,  som  Intet  ejer! 

Trom  —  Trommelom !  —  det  var  Stortrommens 

Slag 

dundrende  hult  mod  min  is-frosne  Rude 

Naa!  jeg  vil  gi'  mig  med  Digtet  ilag, 
lade  dem  trække  forbi  mig  derude: 
borte  er  Blæser  og  Trommeslager 
—  tschim !  jeg  maa  le  i  min  lønlige  Krog; 
tschim!  hvor  kan  Blodet  dog  komme  i  Kog, 
og  hvad  Pokker  mon  Vagtparaden  mig  rager? 

Tys !  —  der  er  Noget  i  Stortrommens  Røst 
dundrende  hult,  som  for  øret  den  lyder, 
Noget,  der  stemmer  sin  Knyt-Haand  for  Bryst, 
vrider  mig  Armen  —  og  hiver  —  og  skyder  — 
Noget,  der  rusker  mig  op  med  et  Tag, 
voldsomt,    brutalt   —    —   —  og   nu  staar  jeg 

derude, 
dér,  hvor  man  gi' er  sig  med  Havet  ilag, 
og  den  saltvands-kløvende  Skude! 

Havet!  —  ja  Havet,  vidunderlig  frit, 
grænseløs  vildt,  alle  Rædslernes  Rige, 
Havet,  som  holder  med  Overtro  Trit, 
og  som  skridter  ud  — ■  hvorhen,  ingen  kan  sige; 
Havet,  som  rummer  en  Rim-Flom  paa  Smærte, 
kender  hvert  Lidenskabssprogs  ABC 
og  krammer  det  blødende  Menneskehjærte 
ufølsomt  for  hele  dets  sitrende  Ve. 

Havet  —  den  graadigste  Stormagt  paa  Jord, 
født  som  en  Spotter  af  „Verdensfreden"  ; 
Dybet  —  hvor  Skæbner  forsvandt   uden  Spor, 
bundløst  —  som  selve  Kærligheden. 
Havet,  som  haanlér  ad  Lænker  og  Baand, 
knuser  hver  Modstand  til  Skum  for  sin  Bringe 
—  og  som  en  Mandsviljes  fastklemte  Haand 
til  studsende  Undren  kan  tvinge !  —  — 

Dundrende  hult  kan  jeg  høre  Dig  slaa 

snart  imod  Sandbred  og  snart  imod  Klipper: 
aldrig,  saa  fjærnt  jeg  end  fra  Dig  vil  gaa, 
dit  Tag  i  min  lyttende  Længsel  Du  slipper; 
Skælm,  som  Du  er!  i  en  Spillemandsstab 
gemmer  Du  Dig  —  men  jeg   øjner  Dig  atter, 
fyldt  som  Du  er  med  mer'  Djævelskab 
end  Regimentstambourmajoren  fatter. 

Grovkornet  Lune  —  og  dristigt  —  ja  nok: 
Havet  var  aldrig  for  Djævelskab  bange, 
tog  de  sataniske  Indfald  en  bloc, 
sigted  ej  først  ortodokst  sine  Sange. 
Men  i  den  Vildskab  fornemmes  en  Lyd: 
Fløjters  vemodigt- bevægede  Trille, 
noget  kanhænd's,  som  er  større  end  „Dyd"  — 
Kærligheds-Almagten,  stærk  i  det  Vilde. 

Lystig!  spil  op!  Jeg  vil  slænge  mig  ned 

yderst  ved  Brinken,    hvor  Brændingen  bryder; 


aldrig  jeg  blir  af  det  Skuespil  ked 

■ —    tschim!    trommelom!    —    hvorpaa    Havet 

byder. 
Lidenskab,  Djævelskab,  Kærligheds  Smærter !  — 
selv  er  jeg  Publikum,  selv  Regissør 
og  jeg  vil  mage  det  saa,  at  „to  Hj ærter" 
finder  hinanden,  forinden  de  dør. 

Hvad?  Optimist  —  og  Romantiker?  .  .   .  Tschim l 
ja  hvorfor  ikke?  —  jeg  nynner  min  Vise, 
fløjter,  og  spiller  paa  Mundharpe  .  .   .  tschim! 
alt  kun  i  Kraft  af  min  egen  Kaprice: 
jeg  er  forlængst  af  Modellerne  ked, 
Naturalismen  den  blev  mig  for  mager; 
vil  man  et  Skuespils  Virkelighed, 

saa  gaa  til  Livet  —  dér  haves  paa  Lager! 

Tschim!  —  Mester  Ibsen,  er  han  Realist? 

han  er  alle  Drømmeres  Drømmer; 

muligvis  bleven  lidt  graa  og  lidt  trist 
■ —  men  i  Havet,  i  Havet  han  svømmer! 
tschim !  jeg  kan  øjne  hans  buskede  Manke, 

se  hvor  hans  Blikke  i  Havdybet  søger, 

se  ham  at  sno  sig  om  Skær  og  om  Banke, 

medens  hvert  Under  hans  Dykker-Tørst  øger: 

han  er  den  store  Søslange,  han! 

tschim !  aa  saa  eaar  vel  lidt  Overtro  an ! 

Tschim!  tratera!  —  lad  Folk  kun  paa  Gaden 
trække  i  Trit  op  med  Vagtparaden, 
sjokke  afsted  i  moderne  Takt 
og  beundre  „Mondainernes"  Snit  paa  en  Dragt. 

Tschim !  — ■  som  om  Snittet  paa  Tøjet  gav  Sejer, 
tschim !  —  som  om  noget  paa  Jorden  var  nyt : 
Frihed  er  Loven  for  Digternes  Vers ; 

tschim!  de  kan  sige  til  Skrædderne:  pyt! 

thi  naar  Bukser  dog  stedse  kom  Frakke  paatværs, 
er  der  Udsigt  for  den,  som  sletingen  ejer! 

Dresden.     Febr.  93. 

H.  D. 


PERSONERNE. 


Fiskere  o'_r  Smuglere. 


Fa'r  Gren  el,  Kystopsynsmand. 

Jeanne-Marie,  hans  Datter. 

Li  son,  hendes  Slægtning. 

Jean,  kaldet  Jean  de  l'Ours,  Fisker  og  Smugler. 

Peyrapas,  hans  ældre  Kammerat. 

Quimpart, 

Bourdouin, 

Kerguel, 

Yvon, 

Præsten. 

Første,  anden  og  tredje  Tante. 

Antifer,   den  onde  Aand  paa  K3'sten. 

St.  Bonifacius,  de  Søfarendes  Skytspatron. 

Fiskere  og  deres  Koner. 

Fiskerdreng. 

F  i  s  k  e  r  p  i  g  e. 

Smuglere,   Kordrenge,  en  gammel  enbenet  Gensdarm. 

Handlingen  foregaar  ved  Kysten  af  Bretagne,  Norden 
for  St.  Malo  —  Aarhundredets  Begyndelse.  Mellem  anden 
og  tredje  Akt  et  Mellemrum  af  fem  Aar. 


Paul    Sébillot:       Traditions     et     Legendes     de     la 
Haute-Bretagne.     Contes  des  Marins  et  des  Pécheurs. 


FORSTE  HANDLING. 

En  lille  Fiskerby  mellem  Klipperne  paa  Bretagnes 
Kyst. 

Tilhøjre  (lidt  ophøjet  over  Skuepladsen)  nogle  af  Byens 
lave  Huse,  og  Taget  med  Spiret  af  et  Kapel.  Forrest,  hvor 
Trin  i  Klippen  fører  op  til  Byen,  en  Sandstensfigur  fore- 
stillende den  hellige  Bonifacius,  Søfartens  og  Fiskernes  Skyts- 
patron. 

Tilrenstre  i  Forgrunden  (ligeledes  ophøjet  over  Scenen) 
Fa'r  Grenels  Hytte.  Bag  den  ser  man  i  det  Fjærne  Land- 
skabet sænke  sig  mod  Havet  i  et  brat  affaldende  Forbjærg, 
hvis  Pynt  er  gennembrudt  og  danner  ligesom  en  Hule  eller 
Porthvælving.  Yderst  i  Horisonten  bryder  Søen  med  hvide 
Blink  mellem  blaanende  Klippeskær,  hvoraf  et  enkelt  hæver 
sig  noget  højere  end  de  andre. 

Midt  paa  Scenen  i  Mellemgrunden  —  den  flade, 
sandede  Strand  —  staar  en  nybygget  Fiskerchaluppe,  hvis 
to  Master,  en  større  og  en  mindre,  er  omvundet  af  Grønt 
og  behængt  med  Vimpler  og  Flag. 

Udenfor  Grenels  Hytte  sidder  Jeanne-Marie  og  Lison 
syende  paa  et  gammelt  Baadsejl. 

Ved  Chaluppen  staar  Peyrapas  omringet  af  en  Skare 
Fiskerdrenge  og  Piger,  der  entrer  op  og  ned  ad  en  Stige 
til  Chaluppen,  hejser  Vimpler,  fletter  Grønt  osv.  Han  morer 
sig  med  at  sætte  Børnene  i  Trit,  knubser  nogle,  karesserer 
andre.     De  bliver  ham  omsider  for  besværlige. 

Peyrapas. 
Ingen  Grøntsager  fler!  — 


Fiskerpige. 

Aa,  en  Fletning  endnu? 

En  anden. 
Lille  Gudfa'r,  lad  mig!  .  .  . 

Fiskerdreng 

(skubber  hende). 

Naada,  Tøs,  hvad  vil  Du! 

(trænger  sig  frem  med  en  Vimpel) 

Peyrapas. 
Skal  Du  træde  din  Gudfa'r  paa  Tæerne?  .  .  . 

Drengen. 

Jamen  — 
Peyrapas. 
Ingen  Snik  om  en  Snak!  skrub  nu  af,  allesammen! 

Drengene. 
Peyrapas,  Peyrapas! 

Pigerne. 
Lille  Gudfa'r! 


Peyrapas. 


Hold  Mund! 


Pigen. 
Blot  en  Fletning  til  St.  Bonifacius'  Ære 

Drengen. 
Blot  et  Splitflag  endnu!  .  . 

Peyrapas. 

I  skal,  splitte  mig,  gaa! 

(slaar  ud  med  Armene,  peger  paa  Baaden  og  raaber) 

Tilside!  den  vælter 

(Bernene  farer  skrigende  bort  fra  Baaden,  som  staar  ubevægelig.) 

(ier)  Det  kunde  de  forstaa! 

(skotter  op  til  de  To  foran  Hytten) 

Den  er  bygget  stiv  og  støt  —  det  er  Jean,  som 

skal  bruge  den; 
den  triller  ikke  rundt  ....   saa  skal  Antifer  da 

sluge  den! 

(Børnene  kommer  frem  igen) 

Vil  I  væk,  I  Kanaljer!  gaa  hjem,  hver  til  sit, 
og  tag  Stadstøjet  paa  ....  Præsten  er  her  om 

lidt, 
og  han  prøver,  det  véd  I,  om  Neglene  er  klippet 
og  om  Næsen  er  vasket  og  Haaret  er  strippet. 

(Børnene  trækker  sig  tilbage,  han  raaber  efter  demj 

Han  er  næsten  værre  Bussemand  end  Antifer  — 

hu  ha! 

(Børnene  løber) 

L  i  s  o  n 

(til  Jeanne-Marie). 

Kusine,  skal  vi  spørge  ham?  .  .  . 

Jeanne-Marie. 
Den  Drukkenboldt! 

Lison. 


Aa  hva' 


Peyrapas 

(hilser  derop  til). 

Jeanne-Marie  —  der  er  dog  en  Himlens  Velsignelse 
af  Unger  her  i  Byen  .... 

Jeanne-Marie. 
Hvad  vil  Du? 

Peyrapas 

(lægger  Haanden  bag  Øret). 

Om  jeg  vil?  — 
nej,  Du  og  dine  Lige,  I  vil  —  og  saa  blir  der 
disse  udtryksfulde  Poder  i  Forældrenes  Lignelse. 
Desværre  —  som  med  Grise:   de  er  sødest  som 

smaa ; 
blir  de  større,  blir  de  Svin  .  .  .  eller  hen  derimod. 

Lison 

(peger  paa  ham  leende,  med  en  Gestus). 

Nu  ja  —  hen  imod  den  Kant! 
Peyrapas 

(lægger  Haanden  over  Øjet  som  en  Kikkert). 

Xej  se  til  det  unge  Blod! 
Velkommen,  Jomfru  Lison  ....  Du  er  smækker 

endnu? 

Lison. 
Ja  —  heldigvis  i  Bredden  mindre  fordringsfuld  end 

Du! 

Peyrapas. 
Og  samme  rappe  Mundlæ'r  ....  Gratulerer  den 


som  Du  skal  gøre  „lykkelig". 


Mand, 


Lison 

(ler) 

Javist,  det  blir  Løjer! 

Peyrapas. 
Han  maa  heller  købe  straks  —  om  han  har  lidt 

Forstand 
paa  de  Varer  —  to    rigtig   godt   udlærte   Pappe- 

gøjer  .... 
Lison. 
Du  er  høflig,  maa  jeg  sige  .... 

Peyrapas. 

...  og  holde  dem  med  Æde, 
naturligvis,   og  Renlighed  —  for   saa   at  ha'  den 

Glæde 
at   kunne  dreje  Halsen  om  paa  Dyrene  en  Dag. 

(ler) 

Jeanne-Marie. 
Dér  hører  Du !  —  den  Tone,  hvori  de  alle  taler ; 
det  er  Jeans  Kammerater  .... 

(afbryder  og  syer  videre; 

Lison. 
De  Mandfolk  —  pyt  —  de  praler; 
og  saa   er  saadan  Fyr  dog   saa  føjelig  og  spag, 
naar   vi   kaster   lidt   med  Nakken   eller   fælder  et 

Par  Taarer. 

Peyrapas. 

Det  passer  paa  en  Krambodsvend,  paa  dem,  der 

nusser  Svesker 
i  St.  Malo  —  men  ikke  paa  de  Gutter  her,  som 

fisker; 
er   Næven    klemt    om    Roret    eller   om    de  tunge 

Aarer, 
og  gælder  det  at  krydse  mellem  Klipper  og  Skær, 
saa  skulde  vi  nok  tænke  paa  Pigebørns  Taarer? 
nej  (klapper  Baaden)  saa  har  vi  kun  Tanker  for  Tøse- 
barnet her! 
Hun  har  vel  sine  Luner,  kan  gøre  os  Knuder, 
men  hun  skal    ikke  kæles  for,  blandt  Lagner  og 

Puder ; 
hun  skal  tvinges  til  at  danse  med  sin  raske  Kavaler, 
og  hun  skriger  ikke  op,    naar  han    til  en  Anden 

ser; 
ta'er  han    en  Taar  i  Kroen,    saa   holder  hun  sin 

Mund, 
selv  om  han  skulde  sejle  hende  og  sig  selv  paa 

Grund ; 
og  ikke  skal  hun  sladre  til  Svigermo'r  og  Tante, 
selv  om  hun  skulde  bjærge  ham  en  Smule  Kontre- 

bande. 
Se  saadan  et  Stykke  Kvindfolk  er  noget  for  Jean 

og  mig  — 
og  idag  skal  hun  døbes  og  sættes  i  Vandet. 

Li  son. 

Ej! 
Det    er   derfor   denne  Stads  med  Grønt   og   med 

Flag? 

Peyrapas. 
Ja  —  ser  Du:  vi  gi' er  Møde  —  det  nye  Fisker- 
Lag, 
Jean  og  jeg  og  alle  de  andre  raske  Gutter, 
som  Præsten  ser  skævt  til  —  den  fromme  Guds- 
Mand; 
han    selv    er  gul  af  Faste,    mens   vi   af  Sundhed 

strutter, 
naa,    hvermand   sin   Lyst  ....  En  Skik   er   nu 

Skik; 
skade  kan  det  ikke,  en  Smule  Vievand, 
og  uden  det  er  ingen  Chalup  af  Stablen  løbet; 
naar  vi  blot  faar  Røgelse  og  Kor-Sang  og  Musik, 
saa    ta'er    vi   Straffepræknen    og  Præsten    med   i 

Købet. 

(hilser  med  et  Skrabud  og  bagynder  at  gaa) 

Lison. 
Aa  hør,  Peyrapas  .... 

Peyrapas. 

Jeg  har  grumme  daarlig  Tid, 
jeg    skal    pynte    mig    en   Smule  —   og    ha'    en 

Frokostbid ; 

men    vi    ses   vel   sidenefter  ....  iaften  blir  der 

Svir  — 
Dans  er  jo  forbudt  —  man  faar  nøjes  med  .  .  . 

(gør  en  Bevægelse)    en    Gid"! 
(gaar) 
(Lison    og   Jeanne-Marie    arbejder    lidt   i    Tavshed:    Lison    rejser   sig. 
sætter  sig  igen,  rykker  nærmere  —  Jeanne  Marie  flytter  sig.) 

Lison. 
Jeanne-Marie!   .  .  . 

Jeanne-Marie. 
Naa  hvad  vil  Du?  saa  lad  mig  i  Ro. 

Lison. 
Bare    jeg    rigtig  vidste,    hvad   jeg   egentlig    skal 

tro  .... 
Jeanne-Marie 

(kort). 

Bare  Du  sad  rolig  —  og  syed   som  jeg!  .  .  .  . 


Lison. 
Nej  jeg  kan  ikke  mer  —  vil  Du  se  mine  Hænder  — 
nu  stak  jeg  mig  igen  .... 

Jean  ne-Marie. 
Din  Stakkel! 

Lison. 

Ja  Du  ler! 

men   jeg    siger    Dig,    Kusine,    det     svider,     det 

brænder  .... 

Jeanne-Marie. 
Skal  jeg  spytte  paa  din  Vabel?  —  ræk  hid  .... 

Lison. 

Aa  jeg  béer! 
Du    gør   Nar!    —    Du    kan    sagtens  ....    dine 

Hænder  er  grove, 
de  har  fingret  saa  meget  ved  Værk  og  ved  Beg  — 

Jeanne-Marie. 
De  er  mindre  end  dine  —  men  vant  til  at  sjove: 
javist,  lappe  Sejl,  det  er  ikke  nogen  Leg! 
Du   har   sy't  i  St.  Malo  —  det  var   fint  Tøj  og 

Linned  — 
hvorfor  blev  Du  der  ikke,  hvad  vilde  Du  her? 

Lison. 
Jo  —  da   Blæsten    tog   Fart    og  da  Foraarssolen 

skinned, 
kom  Længslen  mod  min  Klippe-Strand,  dens  Øer 

og  Skær. 
Jeg  har  glemt,   hvad  de  hedder,  jeg  véd  blot  at 

de  ligger  — 

(pegende) 

derude  —  ikkesandt?  ..... 

Jeanne- Marie 

(uden  at  se  op). 

Bonifacius  —  janok! 

Lison. 
Det  er  ganske  som  de  svømmed  —  som  levende 

Prikker, 
og  yderst  ser  man  tydeligt  en  enkelt  Klippeblok; 
dér  maa  Havet  kunne  bryde  og  Stormen  kunne 

tude  — 
dér  bor  da  ingen  Mennesker  paa  den  lille  ø? 

Jeanne-Marie. 
Den  ligger  ganske  øde  —  med  Tang  og  Søgræs 

klædt. 
Folk   er  der  ikke;    —    kun    et  gammelt  Blokhus 

staar  der 
med  Proviant  for  dem,  som  i  Havsnød  er  stædt. 
Farligt   ligger  Skæret  —  i  vej  en    for  hver  Skude, 
som  under  Paalandsstorme  vil  holde  aaben  Sø 
og   som  presser    og  krydser  med  det  sidste  Sæt 

Klude  .... 
jo  jo!  den  kan  fortælle,  den  samme  lille  0. 

Lison. 
Hu  ha  dog!  Fortæl  —  har  Du  været  derude : 

Jeanne-Marie. 
I  Magsvejr  undertiden  —  i  Stormvejr  en  Gang; 
vi    krydsed   med  Chaluppen,    saa  haardt   som  vi 

kunde, 
det  gjaldt  at  klare  Revet  og  saa  at  naa'  til  Land; 
men  Kulingen  voksed,  vi  fik  Baaden  fyldt  af  Vand, 
og  just  i  en  Vending  vort  Sejlskøde  sprang  .... 

L  i  s  o  n 

(afbryder.. 

Er  det  galt,  naar  det  springer? 


Jeanne-Marie. 

—  det  véd  da  enhver; 
saa  galt,  som  naar  man  drømmer,  at   man  midt 

under  Dansen 
eller  midt  under  Messen  .... 

(holder  inde) 

Lison. 
Hvad? 

Jeanne-Marie. 

—  taber  sine  Klæ'er! 

Lison 
(i"). 
Aa  Herregud,  et  Skørt  kan  gaa  op  ...   . 

Jeanne-Marie. 

Nej,  forstaa  mig: 
jeg  selv   har   drømt   engang    —    at   med   Et  jeg 

nøgen  stod  — 
og  øjne   stirred    paa   mig    —    og  jeg    blev  Is  i 

Hj  ærtet  — 
Svimmelheden  greb  mig  og  Vejret  mig  forlod. 

Lison. 
Og  saadan  gik  det  ogsaa  i  Chaluppen? 

Jeanne-Marie. 

Præcis ! 
det  sortned  for  mit  øje,  og  alt  mit  Blod  blev  Is, 
og   onde   Blikke   syntes  jeg   at    møde    hvor  jeg 

saa'  — 
det  var  som  om  jeg  skulde  af  Rædsel  forgaa. 

Liso  n. 
Hu  ja,  paa  denne  Kyst  gaar  det  ganske  farligt  til. 

Jeanne-Marie. 
Blandt  Skærene  derude  driver  Antifer  sit  Spil! 
Det  er,  som  om  bestandig  hans  Øjne  man  saa'  — 
han  viser  sig  for  Søfolk  kort  før  de  skal  forgaa, 
han  lokker  dem  fra  Kursen,    han   tryller  Luftsyn 

frem, 
han   viser  dem   den    sikre  Vej    til  Havn   og  Hus 

og  Hjem,  — 
og  saa  er   de  just  lige  ved  Fordærvelsen  .... 

(hen  for  sig)     Aa   JO  ! 

han  lokker  nok  ogsaa  andre  til  andet,  kan  jeg  tro. 

Li  son. 
Hvad  siger  Du  -  -  den  Onde !    Gud   bevare   mig 

vel,  — 
men  I  har  jo  dog  en  Helgen?  .  .  . 

Jeanne- Marie. 

St.  Bonifacius  —  ja! 
efter  ham   er  Skæret  opkaldt,  og  han  hjælper  — 

at  forstaa, 
naar  man  beder  rigtig  til  ham  —  og  man  ellers 

tror  derpaa. 
Dengang  vi  gik  i  Skole  —  saa  troed  jeg  paa  Alt ; 
men  den  nye  Præst  er  kommen,  og  han  vil  med 

Gevalt, 
at  vi  skal  være  dydige  og  hellige  og  fromme, 
da  ellers   ingen    Sjæl   op  til  Himlen  kan  komme, 
men  alle  maa  derned  i  den  sorte  Svovelgryde; 
han   præker  og   han    ivrer  om    at  dukke   sig  og 

lyde, 
hver  Glæde  vil  han  stænge  og  Dansen  os  forbyde ; 
og  ve  den  arme  Pige,  som  har  gjort  noget  galt, 
hun  faar  saamænd  med  rene  Ord  sin  Kærlighed 

betalt : 
din  ryggesløse  Skabning,  din  letfærdige  Tøs! 
saadan  gaar  det  ved  Skrifte   og  paa  Prækestolen 

løs  ...  . 

(med  et  lille  Suk) 

men  skal   man    være  Helgen,    gaar  Fromheden  i 

Løbet, 
og  Tillid  til  Helgener  saa  nemt  med  i  Købet. 

Li  son. 
Du   er  en   sælsom  Pige;    man  véd  ej,   hvor  man 

har  Dig, 
om  Du  taler  i  Alvor  .... 

Jeanne-Marie. 
—    kommer   an  paa,  hvor  man  ta'er  mig; 
i  Hjærtesager,  ser  Du,  forstaar  jeg  ikke  Spøg. 

Lison 

(ler). 

Nu!    ta'er   Du    det    alvorligt?    Lad  bare  Præsten 

snakke, 
vi   véd   dog,   hvad   han   gemmer   bag  den  lange, 


sorte  Frakke, 


han  er  Mandfolk  som  de  andre 


Jeanne-Marie 

(smiler). 

ja  var  han  det  endda! 
men   han   er    —   næsten    Engel.      Og  alle  Byens 

Tanter, 
alle  de  gamle  Jomfruer,  er  bleven  hans  Drabantei- 
de gaar  fra  Hus  til  Hus  —  de  faar  Alting  at  vide, 
da  Konerne,  naturligvis,  er  paa  den  fromme  Side; 
og  Mændene  —  de  dukker  sig,  kan  ikke  staa  imod: 
én  lusker  sig  til  Kroen  ad  en  Omvej  i  det  Fri, 
en  faar  sig  et  Slag  Kort  eller  har  lidt  Kæresteri  — 
det  varer  ikke  længe,  saa  er  Synden  opdaget, 
og  over  hele  Linjen  mod  Synderen  staar  Slaget; 
og  den,  som  er  besejret,  af  Konen  og  af  Tanten, 
og    som  maa  døje  Messer,    han  blir  jo  mørk  og 

vranten. 
Min  Fa'r  er  bleven  Ivrer;  forleden,  som  vi  stod, 
saa  tog  han  til  at  skænde,  ja  slog,  saa  der  kom 

Blod. 

Lison. 
Hvad  er  det  dog,  Du  siger?     Hvorfor? 

Jeanne-Marie 

(kort). 

Aa  nok  derom! 
Lison. 
Nej  ud  med  Sproget  skal  Du  ...  . 

Jeanne-Marie 

(kort). 

Jeg  skal  kun,  hvad  jeg  vil! 

(slaar  om  i  Tonen) 

Fra   Skærene    derude  —  fra    Chaluppen    bort  vi 

kom. 
Lison. 
Javist.    Du  var  bange  .  .  .  drev  Antifer  sit  Spil? 
og  hvordan  slap  I  fra  det,  da  Sejlskødet  sprang? 

Jeanne-Marie. 
Det  blev  til  en  Rotur  —  den  Rotur  var  lang. 

Lison. 
Men  din  Angest  ?  — 

Jeanne -Marie. 
Den  var  ligesom  bortblæst  med  engang. 

Lison. 
Aa  fortæl! 

Jeann  e-Marie 

(lader  Arbejdet  synke,   fortæller  gestikulerende  . 

Det  blev  bælmørkt  —  skøndt   nys  det  var  Dag: 

Søerne  som  Bjærge,  Toppene  i  Jag, 

og  de   styrted    frem  mod  Skærene   og  suged  og 

sled, 
som  vilde  de  rive  Skær  og  Baad  i  Hvirvlen  med 

sig  ned. 
Men  Bonifacius -Klippen  stod  trodsig  og  høj, 
jeg   tænkte,    vi    skulde    knuses    mod  Stenvæggen 

brat, 
da  hørte  jeg  Jean  at  raabe  gennem  Brændingens 

Støj  .... 
Li  son. 
Ah!  Jean  var  med  i  Baaden?  — 

Jeanne-Marie 

(nikker). 

Fa'r  —  og  Jean  —  og  jeg  .... 
Han  raabte :  „Ned  med  Sejlet  —  og  Aarerne  fat! 
nu  maa  vi  ro  for  Livet  —  her  kender  jeg  Vej!" 

Lison 

(klapper  i  Hænderne). 

Jeanne-Marie. 
Og   Jean    de    l'Ours   sad    agterst    —    forrest   sad 

Fa'r  — 
Jeg  roed  i  Midten,  og  Braaddene  vi  skar; 
vi  mæled  ej  et  Muk,  men  vi  sled  af  alle  Kræfter 
—  jeg  mærked  det  i  Skuldrene  to,  tre  Uger  efter; 

Hvirvlen  vilde  ta'  os  —  men  Jean  vidste  Vej 
ud   og   ind   mellem  Skærene  ....  jeg  glemmer 

det  ej ! 
Han  styred,  mens  han  roed,  og  naar  en  Braadsø 

brød, 
saa   nikked   han   og  lo,    som   om  Synet  ret  han 

nød; 
og   han   saa'    mig   ind  i  øjet    —  og   varmt  blev 

mit  Blod: 
jeg  følte,  selv  om  Djævlen    kom,    saa  havde  jeg 

Kraft  og  Mod ! 

Lison 

(ser  smilende  paa  hende  og  nikker). 

Ja!  Jean  er  stærk  og  modisr  .... 


Jeanne-Marie 

(afbryder  utaalmodigi. 

Kort  sagt  —  vi  naaed  Land; 
Jean  bar  mig  ud   af  Baaden,   som   var   helt   fuld 

af  Vand, 
og  sagde,   da   han   satte    mig:     Du   ror  som  en 

Mand! 

Lison 

(lægger  Armen    om  hendes  Hals). 

Du   elsker   ham!   naa  tilstaa!    ....    Du    blir  jo 

ganske  rød  — 

Jeanne-Marie. 
Nej,  rødmer  jeg,  saa  er  det  fordi  .... 

Lison. 
....  han  fandt  Dig  sød  — 
hvad    ikke   er   saa   sælsomt   —    og   gav    Dig   at 

forstaa, 
at  han  gerne  vilde  med  Dig  en  Dag  til  Kirke  gaa ! 

Jeann  e-Marie. 
Det  sagde    han   slet  ikke  ....  og  jeg   ønsked 

det  ej  heller. 

(hæftig) 

Hvad  tænker  Du  om  mig?  tror  Du  sligt  for  mig 

gælder  ? 
Jeg  tør  sige  om  mig  selv,  jeg  er  trofast  og  brav, 
og  jeg  har  ærlig  holdt  ham  mit  Løfte,  som  jeg  gav, 
men  han  .... 

Lison. 
er  som  de  andre!  Og  du  er  en  Nar, 
som  meget  for  alvorligt  saadan  Hverdagssag  ta'er. 

Jeanne-Marie. 
Hverdags?  .... 

Lison. 
Ja,  hvad  andet?    Fortjener  saadan  Fyr 
al  denne  Graad   om  Nætterne  og  al  den  Paastyr 
med  Papa,   som    bliver  vred,  og  med  Folk,  som 

taler  ilde, 
fordi  .  .  .  aa  jeg  véd  det  jo,  Kusine! 

(vil  kysse  hendej 

Jeanne-Marie. 

Ti  stille! 

Lison. 
Hvad  sket  er  jo  dog  sket  —  saa  lad  glemt  være 

glemt : 
jeg  selv  har  det  probért  ....  og  det  gaar  ganske 

nemt. 

Jeanne-Marie 

(lægger  sit  Arbejde,  stiger  ned  med  Lison  ad  Klippen  til    Forgrunden 
nedenunder). 

Du  er  let  —    og   kanske   lykkelig;    mens  jeg  er 

stærk  og  stolt. 
Ogsaa  jeg  har  villet   Lykken,    har  fast  om  min 

Elskov  holdt 
med  denne  lille,  grove  og  arbejdsvante  Haand  .  .  . 
til  jeg  saa',   at  jeg   kun    for   hans  Luner  var  en 

Boldt ! 
Jeg  véd,   han  er  den  dristigste,   den  modigste  af 

alle, 
højt  flyver  han  over  Flokken   som  Maagen  over 

Skummet, 
og   under    hans    Kys   og   Favntag    det   var  som 

Verdensrummet 
i    Bølger    veg   tilside  —  og   gav   Plads    kun    fot- 
os To! 
Det    har   jeg   følt    tilfulde    —    har    ikke   forlangt 

hans  Tro 
og  ikke  fordret   hans   Løfter  —  har  elsket  hans 

kække  Mund 
og  ikke  kunnet  tiltro  den  en  Løgn  nogen  Stund. 

Jeg  vilde,  han  skulde  være  den  Første  —  uden 

Lige  — 
han    vidde,    at    han    blev    elsket    af  den  stolteste 

Pige: 
og   vi   to   tilsammen,    uden  Præst   og  Kirkegang, 
trodsende   Byens   Klaffer,    som    altid   gør   Ret  til 

Vrang, 
vi  skulde  være  Spejlet  ior  Ungdommen,  for  dens 

Ret 
til  at  arbejde,  leve  og  elske!  .... 

(holder  inde) 

Lison. 

Og  saa?  (len  Ak  ja,  saa  sprang 
den  skønne  Sæbebobbel.  Du  stakkels  lille  Nar, 
som     for    fast    om    det    skrøbelige    Ler    —    et 

Mandfolk  —  taer? 

Jeanne-Marie 

(vender  sig  uvillig  bort). 

Lison. 
Hvad  er  det,    Manden  vil?    Han   vil  nyde  os  en 

Stund. 
Nuvel  da,  lad  os  foregribe  ham  i  denne  Nyden ; 
lad  os  besidde  hum  —  og  saa  vende  ham  Ryggen, 
før   han   kedes   eller   gør   os  til   et  Trældyr   i  sit 

Køkken, 
hvor  han  kniber  os  i  Kinden   —  naar  det  lugter 

godt  fra  Gryden. 

Jeanne-Marie 

(stamper  med  Foden). 

Det  svider  i  min  Sjæl  ....  Hvad  jeg  gav,    det 

gav  jeg  hen 
af    mit    fulde,    varme    Hjærte     til    saa    fuldgod 

Hjærtensven. 
Og  saa  at  se  ham  sværme  med  en  Bande  Kam- 
merater — 
at  „føre"  denne  Flok  marodérende  Soldater, 
der  alle  har  hans  Fejl  og  bespotter  hans  Dyder, 
der    ikke   naa'r   til   Skuldren    ham,    selv    i   hans 

værste  Lyder! 
At   se   ham   dér  blandt  Smuglere  —  til  Hælvten 

en  Kræmmer, 
der  vover  for  Aagerkarle  i  Landet  Liv  og  Lemmer! 
At  se  ham  ud  paa  Natten  efter  Kvindfolk  at  løbe, 
hvis   Gunst  hver   en   Taabe  for  glatte    Ord   kan 

købe! 
Og    saa  —  og    saa    at    tænke    sig:    her    er    det 

hvide  Bryst, 
som   har    skænket   ham    de  Nætter   saa    fulde   af 

kærlig  Lyst  — 
som  ikke  kan  nævnes  falmet  og  ikke  kan  sigtes 

for  Svig  - 
den    Barm,     som    i    hvælvet    Ømhed    bliver    sin 

Stolthed  lig! 

(haanlig) 

Aa  dette  Syn  af  Manden  —  af  at  se,    hvor  han 

blir  lille, 

3 

hvor   han    for    .,Baand    og    Lænker"    —    saadan 

hedder  det  jo  —  frygter, 
og  derfor  til  endnu  mere  snærende  Strikker  flygter, 
og  kaster  sit  lyse  Livsmod  som  Skarn  for  fygende 

Vinde  .  .   . 
i  Sandhed,  det  kan  svide  for  hans  Skyld  herinde! 

Lison 

(griber  hendes  Arm). 

Du  elsker  ham  bestandig! 

Jeanne-Marie 

(gør  sig  fri). 

Du  tror  mig  vist  for  svag. 
Hvad  tænker  Du  om  mit  Hjærte?  Jeg  hader  ham  — 

Jean 

(som   er    dukket   op   bag  Huset    og   nu    viser    sig   halvt  over  Klippen, 
hilser  smilende  ned). 

Ih  se  Goddag! 
Jeanne-Marie 

vender  sig  bort,  med  et  uvilkaarligt  Ryk:    behersker   sig  derpaa.    og 
siger  bittert  til  Lison). 

Xu  staar  han  ovenikøbet  paa  Lur  .... 
Jean 

aer). 

Ja  ikkesandtr 

(stiger  ned) 

Lison. 
Fy,  Jean !  det  er  en  Skam !  — 

Jean 

(gaar  uden  om  dem;  Jeanne-Marie  viger  tilside). 

Blæser  Vinden  fra  den  Kant? 
Bestandig    forurettet  fornærmet    ....    hør! 

Lison, 
hvad   mener  Dal    —  nej    se   dog,    hvor    fin   og 

hvor  fjong! 
Du  har  forandret  Dig  til  din  Fordel,  min  Dukke ! 

Lison 

(halvt  skælmsk,  halvt  fornærmet,  med  et  Sideblik  til  Jeanne-Marie). 

Hans  Dukke!     Skal  vi  gaa?  .... 
Jean 

(stedse  spøgende,  seende  fra  den  ene  til  den  anden). 

Skal  jeg  blive  her  og  sukke 
alene  paa  Stranden?  —  er  det  virkelig  din  Mening? 
Saa  foretrækker  jeg  en  Duet  i  Forening 
med  Jeanne-Marie!      Vi   skændes   nemlig  dejligt, 

vi  To: 
om   den    „Bande"    —    Kammeraterne   —   og  om 

at  gaa  paa  Kro 
og  løbe  efter  Pigebørn  .     .  .  jeg  hørte  det,  aa  jo! 

J  e  a  n  n  e  -  M  a  r  i  e 

(til  Lison). 

Kom! 

Jean 

(griber  efter  Lison). 

Vent  dog  lidt!  — 

Lison 

Saa  slip  mig! 

Jean 

(stiller  sig  i  Vejen  for  dem). 

Du  er  vel  ej  af  Glas  — 
en   „Lilje",    som  knækker,   blot   man    kysser  den 

en  Smule? 
Vær  fornuftig,  Lison!     Du  er  kommen  ret  tilpas 
som   den  Glade  mellem  Glade   —   for  jeg  vil  jo 

ikke  skjule, 
at  Jeanne-Marie   er  bleven   lidt  skrøbelig   —  lidt 

sart  .... 

Lison 

(tager  Jeanne-Maries  Haand). 

Kan  hændes  lidt  for  fin  for  din  grovere  Art! 
Hvis  Du  knækked  mig,  saa  skulde  jeg  nok  mage 

det  saadanne, 
at  Du  skar  Dig  tilblods  .... 

Jean 

(ler). 

—  paa  de  sønderbrudte  Rande, 
ikkesandt?     Aa  det  evige  Vrøvl  om  Hjærtesaar: 
et  Hjærte  er  et  Hjærte,  saa  længe  det  slaar 
i  hæftig  Takt  med   mit  —  og  saa  længe  vi  kan 

nyde 
tilsammen  som   en  Nyhed   den  skønneste  Lyst  i 

Livet, 
saa   længe   har   min  Frihed  i  en  Kvindes  Haand 

jeg  givet, 

men  heller  ikke  længer !  Det  har  jeg  sagt  dem  alle ; 
og  hvorfor,  i  al  Verden,  skal  det  Søde  blive  Galde  ? 
hvorfor  Fanden  blive  bitter,  naar  man  fra  hin- 
anden gaar, 
da  jo  dog  intet  varer,  hverken  Vind  eller  Strøm, 
og  allermindst  den  Kærlighed  —  der  svinder  som 

en  Drøm! 

(til  Lison) 

Har  jeg  Ret  eller  ikke? 

Jeanne-Marie. 

(til  Lison). 

Ti  Du  stille! 

(til  Jean) 

Jeg  forstaar! 
hun  er  kommen  Dig  tilpas  —  hun  vil  villig  laane 

Øre 
til  det  Forsvar  .   .  . 

Jean 

(ler). 

—  hvad  Forsvar?  .... 


Jeanne-Marie 

(fortsættende). 

som  Du  gerne  vil  føre ! 
For  min  Skyld  skal  Du  ikke  ulejlige  Dig  mer' ; 
og  Lison  er  vist  forfaren  i  alle  Hjærtesager, 
hun  kender  disse  Fraser,  som  en  Mand  i  Munden 

tager 
ret  som  den  hvide  Pind,  der  skal  gøre  ham  usynlig 
for  hans  eget  bedre  Jeg!  Du  kan  le  ...  . 

i  smiler). 

Jeg  vil  ej  nægte  .... 

Jeanne-Marie. 
Men  den  Latter,   Jean  de  l'Ours,    den  er  ikke  af 

de  ægte. 
Mig  har  Du  aldrig  narret  —  og  narrer  mig  ikke 

heller: 
jeg  véd,   hvad   der  herinde,   for   mig,   som  Alvor 

gælder; 
jeg  har   ingenting  at   fordre   af  Dig  —    men   Du 

har  Alt 
at  stole  paa  hos  mig,  før  dine  Timer  bliver  talt. 
Du  kan  ikke  endnu  forstaa  det  —  men  jeg  véd, 

der  vil  komme 
Forstaaelsens  fulde  Time,  før  din  Time  er  omme. 
Som  Du  er  nu,  saa  hader  jeg  Dig  af  min  ganske 

Sjæl, 
kunde   rive   ud    dit   Hjærte   og   træde    det    under 

min  Hæl; 
men  den  Kraft,   som  stormer  i  Dig  og  river  Dig 

overende 
og  gør  Dig  i  mine  Øjne  til   en  Dreng  og   ej  en 

Mand, 
den  vil,    under   voldsomme  Skæbner,    sin  Strøm- 
retning vende 
og   slynge   Dig   op   over  Skærene    og  kaste   Dig 

frelst  iland! 

Saa  vogter  jeg  dette  mit  Had,  som  en  Helligdom, 

saa  længe, 
til  dit  Ansigt  har  forandret  sig,  Træk  efter  Træk, 
til  Du  har  følt  dit  Indre  under  Kramper  sig  krænge, 
og  kastet  al  din  Galenskab  med  Væmmelse  væk  — 
thi  Du  og  jeg,   som  fodtes   under  Stormvejr  her 

ved  Stranden, 
vi  passer  daarligt  sammen,   saa  længe  Solen  ler, 
men  vi  har  et  sidste  Ord  at   tale  med  hinanden, 
før  vi  løses  op  i  Havskum  og  er  ikke  mer! 

(begynder  langsomt  at  stige  op  til  Hytten) 

Jean 

(farer  sig  med  Hænderne  til  Hovedet). 

Hvad   er  det  for  Ord,  Du  bruger?  —  hvor   faar 

Du  dem  fra?  — 
Du  er  overspændt  —  forrykt 

L  i  s  o  n 

(nærmer  sig  ham  smilende,  koket). 

Hm!  en  lille  Smule  —  ja! 
Kom,  Jean!  lad  hende  være  .... 

Jean 

(barsk). 

Tilside  med  Dig !  -  -  gaa ! 
Jeg  er  léd  ved  alle  Kvinder 

Lison 

(spydig). 

Det  er  kommet  lidt  brat. 


_+0_ 
Jean 

(vil  stige  op). 

Jeanne-Marie!  .  .  . 

Fa'r  Grenel 

(staar  i  Døren,  høj,  mager,  graahaaret;   siger  truende). 

Jean  de  l'Ours! 
Jean 

(springer  tilbage). 

Ah!  saadan  at  forstaa! 
Jeanne-Marie. 

(bedende,  afværgende). 

Aa,  Fa'r  dog  .... 

Grenel. 

Forfører ! 

Jean 

(ler). 

Forfører?  —  saa  som  saa! 

Grenel. 
Er  Du   endelig   dér  —  tør  Du  vise  Dig  igen  — 
saa    skal   Du    ægte   hende!    Vi    skal    tvinge  Dig 

dertil ! 
Jeanne-Marie. 
Fa'r  dosj  —  Fa'r  .  .  . 

Jean. 
Paa  Ære !  et  smukt  Komediespil : 
den  krænkede  Datter  —  den  straffende  Papa! 
Nu   er  Fuglen   fanget    ind,    som    saa   længe   var 

fløjet, 
—  nu  skal  der  gaas  til  Kirke  —  krybes  i  Brude- 
tøjet! .  .  . 
Den,  som  har  sagt,  jeg  gør  det  —  ved  Djævlen ! 

han  har  løjet! 

(Jeans  Kammerater  kommer  med  et:  Holla .'  omkring  Klippen,  hvor- 
paa  Hytten  staar.  Quimpart.Bourdouin,Kergiiel,Yvonog  flere 
Fiskere  og  Smuglere.  En  af  dem  springer  straks  hen  og  omfavner 
Lison:  hun  snor  sig  fra  ham  med  et  lille  Skrig  —  tydeligt  nok  paa 
Skrømt  —  og  løber  op  til  Jeanne-Marie,  som  har  sat  sig  ned  og 
skjuler  Ansigtet  i  Hænderne.) 

Jean. 
Hej,  Gutter!  her  er  noget  for  Jer!   .  .  . 

Quimpart. 

Haloj,  min  Dreng! 
er  Papa  Grenel  spendabel?  .... 

Bourdouin. 

Gi'r  han  Vin?  .  .  . 

Kergiiel. 

Gi'r  han  Tobak?  .  .  . 

Jean. 
Han   har  udstedt  en  Befaling:  jeg   skal  i  Brude- 
sener! 

Yvon. 
Hurra  for  Far  Grenel  da! 

Grenel. 

(tordnende) . 

I  ryggesløse  Pak. 
Havde   jeg    mine    Kræfter  —  saa    slog   jeg   ned 

iflæng 
og  traf  Jer  efter  Fortjeneste! 

Quimpart. 

Naa  naa,  gamle  Dreng. 
Du  rutter  med  Skillemønten  .  .  . 

Bourdouin. 
Han  vender  sine  Lommer  .... 

Kergiiel. 
Og  stritter  ikke  med  Smaasten  .... 

<Paa  Afsatsen,  hvor  Byen  ligger,  kommer  Peyrapas  frem.  bærende  en 

Vinkande,    svinger    med  Huen    og    sætter  Hænderne    for  Munden  som 

en  Raaber.) 

Peyrapas. 
Hej,  hallo!  Præsten  kommer! 

(Processionen  kommer:  to  Kordrenge,  svingende  Røgelsekar.  Præsten 
i  Ornat  (gusten,  mager);  Musikanter:  Fiskere  og  deres  Koner,  efter- 
fulgt af  Tanterne  (med  store  Kysehatte):  tilsidst  Børn  og  en  en- 
benet Gendarm.  Idet  de  passerer  forbi  St.  Bonifacius-Støtten.  korser 
de  sig  alle.) 

Præsten 

(træder  op  paa  en   lille  Forhøjning  ved  Chaluppen,    giver  Musiken  et 
Vink.  at  den   skal  tie). 

Ifølge  Skik  og  Vedtægt  —  og   efter   de  Ældres 

Raad  — 
skøndt  noget   imod   min  Vilje  —  skal  jeg  døbe 

denne  Baad. 
Navnet  er  in  blanco  —  jeg  faar  det  først  at  vide, 
naar  med  Vievandsbesprængning  til  min  Handling- 
jeg  skal  skride. 
Den    sædvanlige    Hymne-Sang   —   I    mine    kære 

Venner  — 
den   lod    jeg    falde   bort  ....    da   det  ej    er   en 

Bekender, 
en  troende  Mand,  der  lod  dette  Fartøj  bygge. 
Dog  jeg    er    ikke    den,    som    skal    kaste    nogen 

Skygge 
—  paa  saa  solklar  en  Dag,  ved  en  saa  ærværdig 

Skik;  — 
jeg  siger  blot,  at  han  .  .   . 

(peger  over  mod  Jean) 

Fa'r  Grenel 

(med  stærk  Stemme). 

er  en  Usling,  en  Forfører; 

(Uro,   Mumlen) 

Præsten. 
Hvem   falder  mig   i  Ordet?  —  hvad   er   det,  jeg 

hører?  — 

Peyrapas. 
Det  er  en  gammel  Ugle!  — 

Fa'r  Grenel. 

Det  er  mig,  Pierre  Grenel! 
Hr.  Pater,  jeg  har  en  Datter  —  Jeanne-Marie  .  .  . 

Præsten. 

Nu  —  javel! 
hvad  Forhold  staar  hun  i  til  Chaluppen  —  fortæl ! 

Peyrapas. 
Til  Chaluppen  —  det  er  godt!  .  .  . 

Præsten 

(til  Peyrapas). 

Kan  Du  tie! 
Peyrapas. 

—  som  en  Mus! 
Præsten 

(peger  paa  Baaden). 

Skal  den  bære  hendes  Navn?  — ■ 
Fa'r  Grenel 

(samler  sig  og  taler  med  Besvær). 

Jean  de  l'Ours  kom  til  vort  Hus, 
—  de  var  Legekammerater  fra  Barnsben,  de  to  — 
han   røved  min  stakkels  Pige   hendes  Hj ærtefred 

og  Ro, 
han  sveg  hende,  gjorde  han,  skændigt  —  og  løb 

saa  sin  Vej 
og  lod  hende  sidde  med  Skammen  .... 


45 

Jeanne-Marie 

(rejser  sig). 

Nej,  Far! 

Fa'r  Grenel 

(tvinger  hende  haardt  ned  igen). 

Det  siger  jey! 

(Uro,  Mumlen). 


Første  Tante. 
Hvor  skændigt!  .... 

Anden  Tante. 
Har  man  hørt  Mage! 


Peyrapas. 
Se  saa  ■ —  nu  gaar  det  løs! 
alle  Tanterne!  —  ro  væk!  .  .  . 

Tredje  Tante. 

Den  afskyelige  Tøs! 

Præsten. 
Stille  i  Menigheden!     Dette  her  maa  undersøges. 
Jeg  kan    ikke  give  Baaden  et  Navn,   som  er  — 

en  Skøges! 
Alle  Tanterne. 
O  Gud  for  en  Skandale!  .  .  . 

(De  skriger  op  og  truer  ad  Jean,  som  staar  rolig  med  korslagte  Arme 

over    Brystet,    og   ad  Jeanne-Marie,    som   atter   har  dækket  sit  Hoved 

med  Tørklædet.) 

Præsten. 

Jeg  siger:  Stille!   —  ti! 
med  den   hellige  Handling   er  det  for  idag  forbi! 

(til  Kordrengene) 

Sluk  Røgelsen!  .  .  . 

Peyrapas 

(peger  paa  Baaden). 

Aa,  døb  den  —  paa  bedste  Beskub! 
hvad   kan   den  gøre   ved   det   —   den    uskyldige 

Chalup  ? 
Præsten. 
Peyrapas!     Du  har  kigget  i  Kruset  — 

Peyrapas. 
Aa  hvad  —  en  gammel  Vane! 
jeg  tæller  bare  Dryppene,  som  falder  fra  Tøndens 

Hane. 
Præsten. 
O  sørgelig  Forvildelse,  hvorhen  Ens  Øje  falder!  — 
Jeg  vil  tale! 

(slaar  ud  med  Haanden) 

Tanterne. 
Tys! 

Fa'r  Grenel. 
Hr.  Pater,  Eders  Hjælp  jeg  paakalder  — 

Tanterne. 
Tys! 

Præsten. 
Tal,  Pierre  Grenel!  Har  Jean  —  den 
Mand  dér  staar  — 
har  han  krænket  Dig  saa  haardt,  saa  bør  Boden 

være  haard! 
Fa'r   Grenel. 
Han  skal  gifte  sig  med  Pigen! 
Tanterne. 
Fy! 

Peyrapas. 

Faa  I  ham  dertil!  .... 
han  ser  just  ikke  synderlig  ud  som  om  han  vil. 

Præsten. 
Jean  de  l'Ours! 

Jean 

(maaler  ham  og  tier). 

Præsten. 
Din   Forstokkethed   er   just    det    rette 

Svar;  — 
Du    tilstaar,    ved    din    Tavshed,    at    Du    Pigen 

krænket  har. 
Sligt  raaber  højt  mod  Himlen :  som  dens  Ombud 

paa  Jord 
er  Gejstligheden  den,    der  skal  forske  i  Syndens 

Spor. 
Din  Synd   er  uaftvættelig  —  din   Brøde   kan  Du 

dække 
ved  i  Kirken  din  Haand  til  Synderinden  at  række. 

Den  hellige  Ægtestand  har  i  sig  selv  en  Magt 

til  at  lutre  tvende  Sjæle  i  ubrødelig  Pagt: 

naar  Tid  da  er  gaaet  —  naar  I  sammen  mangen 

Tørn 
har  taget  med   Livets   Skæbner  i   Ydmyghed  og 

Tro, 
naar  I  ret  er  bleven  Lemmer  i  Menighedens  Bo, 
saa    kan   jeg    døbe    Baaden   —   naar   jeg   døber 

jere  Børn ! 
Første  Tante 

(knæler). 

Hvor  herlig  talt! 

Anden    Tante 

(kysser  Præstens  Kjole). 

Guddommeligt! 

Tredje  Tante 

(i  Ekstase). 

Den  nidkære  Guds  Mand ! 

Tanter,  Fiskernes  Koner  og  Fiskere. 
De  skal  —  de  skal  ind  i  den  hellige  Ægtestand! 

Fa'r  Gren  el 

(be\ægeti. 

Jeg  takker  Jer,  Hr.  Pater,  og  velsigner  Jeres  Kald ! 
Pey rapas 

(til  Jean). 

Naa,  Jean,  nu  kommer  Turen  til  Dig!  —  Nej,  se 

dér! 

den  Smaa  vil   snakke  med ja,    frit  Slag 

for  enhver! 

Jeanne-Marie 

(har  rejst  sig,  slaar  Hovedklædet  tilbage,  siger  bestemt). 

Jeg  taler  for  min  egen  Person.  Hvem  siger  skaF:  — 
jeg  lader  mig  aldrig  tvinge  —  nej   aldrig  .... 

Tanterne. 

Tvi  Dig!  tvi! 
Jeanne-Marie. 
Min    Fa'r   slog   tilblods  mig    ■ —  han    saa",    hvor 

jeg  led, 
hvor  jeg  sørged  ....   han  aftvang  mig,   ak  ja, 

min  Hemlighed! 
Dengang   var  jeg   svag    —    men    siden    blev  jeg 

stærk : 
I  kan   drive    mig   ud   paa  Heden    —   ja   nøgen  i 

min  Særk  — 
I  kan  sulte  mig  og  pine  mig  —  og   spærre  mig 

inde  — 
men  aldrig  —   det   sværger  jeg,    saasandt  jeg  er 

Kvinde!  — 
aldrig  skal  I  tvinge  noget  Mandfolk  mig  paa, 
i  Kirken   eller  udenfor  ....  Naa,    Fa'r,    vil  Du 

nu  slaa? 
Lison 

(kaster  sig  imellem  hende  og  Fa'r  Grenel,  der  hæver  Haandeni. 

Du  rører  hende  ikke! 

Fa'r  Grenel. 
Ulykkelige ! 

(lader  Armen  brudt  synke,  gaar  ind  i  Hytten) 

4 

Tanterne 

(hyler). 

Tvi! 

(Tanterne,    Fiskernes  Koner    og    de    ældre  Fiskere    trænger   raabende 
ind  paa  Jean.     Kammeraterne  slaar  Kreds  om  ham.) 


Jean. 
Blot  rolig,  Kammerater!  .  . 


Peyrapas 

(griber  sin  Kande,  som  han  har  sat  fra  sig). 

Slaa  Vin  —  nej  Vand  —  i  Blodet! 
gør  I  bare  som  Jean  —  han  taber  ikke  Ho'det. 

(klapper  ham   paa  Skuldren) 

Naa,   saa  tal  Du,   min  Sønneke!     Du   holdt  Dig 

ret  længe  — - 
til  en  Omgang   sund  Fornuft   kan    de  Damer   og 

Herrer  trænge. 

(gør  et  Skrabud  for  Præsten) 

Med  Hr.  Paterens  Tilladelse!  — 
Jean 

(haanlig). 

Det  Spilfægteri 
—  med   Præst   —   og  Fruentimmer    —   og  med 

hende,  Jeanne-Marie! 
I  har  endnu  ikke  kendt  Jean  d'lOurs,  maa  I  tro, 
hvilket    Vilddyr    han    er    —    hvor    han    har    en 

Bjørneklo ! 

(river  Ærmet  op  og  strækker  truende  sin  blottede  Arm  imod  de  ældre 
Fiskere,  der  viger  tilbage) 

I  har  hvisket  02;  tisket  i  Krogene  om  alle 

de  Synder,  jeg  har    øvet  med  min  Bande  Kam- 
merater; 
I    har    sladret    om    at    „smugle"    —    og    hidset 

Toldsoldater 
—  ja   selv    den  sølle  En-Ben,    Gensdarmen   dér, 

paa  os, 
for  at  ha'  den  Fornøjelse  at  se,  om  vi  kan  slaa's, 
og  at  høre   om    vore    Skrammer  —  mens  I  selv 

gik  Ram  forbi  — 
I,    som    hæler,    mens    vi    stjæler,    I    med   jeres 

Hykleri ! 

(Mumlen  og  Uro  blandt    de  ældre  Fiskere) 

Nuvel  ja,  vi  er  Smuglere !  det  siger  jeg  paa  Trods 
af  jer  hæderlige  Vandel  —  og  af  hende,  Jeanne- 
Marie, 
der   er  akkurat  saa   sippet  og  saa  dydig  som  I! 
Hvorfor  hyle  vel  ad  hende?  hun  er  Kød  af  jeres 

Kød, 
hun  kan  præke  som  den  bedste,  mens  vi  Stakler 

staar  for  Stød 
af  Djævlen   og  hans    Anløb  —  og   falder,    troligt 

nok, 

(ler) 

fordi  vi  er  en  gudsforgaaen,  ryggesløs  Flok! 
Hun   har   elsket  mig:    naa  ja,    det   er  stort  eller 

smaat, 
som    man   ta'er  det;   men  hun  ser  det   i  et  Lys, 

som  kaster  Skygge 
paa  mig,   paa  denne  Synder,    der   ej   vil   bo   og 

bygge 

i  et  Kærligheds  Paulun,    hvor   man   har  det  lunt 

og  godt, 
hvad    saa  Tanter,  Præst    og   Menighed  af  Ondt 

kan  sammenbrygge! 
Længst  var  jeg  léd  af  Byen  og  al  dens  Maskepi 
med    Røgelsen,    der    kvalmer    tæt    og    tung    fra 

Alterkrogen 
og  fostrer  dette  Fruentimmer-Præste-Hysteri ! 
Jeg    er    léd    ved   denne   Kærlighed,    der   tror   sig 

saa  fin, 
fordi  den  ej  er  registreret  ind  i  Kirkebogen, 
fordi  den  er  u-døbt  som  den  Baad,  der  nu  er  min\ 
Bort  vil  jeg,  ud  som  Smugler,  som  Kaper,    med 

min  Baad; 
den     ler    ad    Saltets    Taarer,     som    jeg    ler    ad 

Kvindegraad : 
og  vil  man  ikke  døbe  den  —    som  Hedning  jeg 

faar 
forsøge   med   den   min  Lykke,   før  til  Helved  jeg 

gaar ! 


Præsten 

(lofter  Hænderne). 


Forfærdeligt! 


Jean. 
Chaluppen  i  Vandet,  Manne!  —  høj! 

(Han  selv  og  Kammeraterne  springer  hen  til  Chaluppen,  slaar  Støtterne 

fra,  og  skyder  den  paa  Ruller  ud  i  Strandkanten,  hvor  de  alle  entrer 

ombord.) 

Peyrap  as 

(svinger  sin  Vinkande). 

Se  det  var  en  Tale,  som   kan   vaske  sig  —  føj ! 
den    maa   skylles    ned    med   Draaber !    ...    Nu 
kommer  jeg  —  halløj ! 

(drikker  og  gaar  efter  de  andre  ned  til  Baaden,  hvor  han  med  Besvær 
bliver  hjulpet  op) 

Præsten. 
At  Himlen    ej    kan    træffe   ham    med    et  af  sine 

Lyn!  .   .  . 
Paa  Knæ,  mine  Dyrebare!   —   vend  Jer  bort  fra 

det  Syn! 

(Hele  Menigheden  knæler  med  Ansigterne  vendt  mod  Præsten.  Børnene, 
som  er  fulgt  efter  Baaden  helt  ud  i  Strandkanten,  bliver  skrigende 
drevet   tilbage    af   den    enbenede  Gensdarm,    der   langer  ud  efter  dem 

med  sin  Stok.) 

(Jeanne- Marie    staar   oprejst   udenfor   Hytten,   knugende    Lisons 

Haand,  stirrer  ud  mod  Baaden.) 

Jean 

(agterst  i  Baaden,    tager  Vinkanden    fra  Peyrapas,    drikker    og  raaber 
leende,  idet  de  hejser  Sejl). 

Et  Ord,  Hr.  Pater!   .  .   . 

Præsten 

(vender  sig). 

Hvad  er  der?    —  Sig  at  Du  lod  Dig 
forblinde  - 
at  Du  angrer 

Jean 

(haanlig). 

....  I  vilde  jo  splejse  mig!   det  ligger  Jer  svært 

paa  Sinde. 
Nuvel,  jeg  sværger  højtideligt  .... 

(urolig). 

Sværg  ikke! 


Jean 

(med  opløftet  Haand). 

Den  første  Kvinde 
forstaar   sig    unge   og  smukke  —  jeg   møder 
fra  denne  Stund  .... 


Præsten 


Nu? 


Jean. 
Var    det  end   selve  Djævlen:    —   jeg 
gifter  mig  med  hende! 

(Baaden  glider  bort  tilvenstre.) 

Præsten. 
Bort!    —     udstødt    af    Menigheden!     Tvi    over 

Sjmderen!  .... 

Fiskere,  Koner  og  Tanter 

(hylende). 

Tvi! 

Præste  n. 
Kom!  hurtigt  til  Kirken,  at  bede!  .... 

(iler  tilhøjre  ind  til  Byen  med  hele  Skaren) 

Jeanne-Marie 

(har  fulgt  Baaden  med  Øjnene,  indtil  den  er  borte  ;  løber  ned  fra  Hytten, 
tværsover  Forgrunden  til  Bonifacius-Støtten.  hvor  hun  kaster  sig  ned). 

St.  Bonifacius!  staa  ham  bi! 
Jeg   beder  til    Dig  saa   inderligt,    med  Hjærte  og 

Mund   — 
beder  til  Dig,    og  tror  paa  Dig,  som  jeg  troed  i 

Barndommens  Stund : 
Du,  som  er  Sømandens  Hjælper,  Du,  som  forstaar 

hans  Sind 
og  kender  hans  stride  Veje,   naar  han  tumles  af 

Vejr  og  Vind, 
Du,  som  kan  Farerne  maale,  fatte  hans  Overmod 
og  se,    hvor  det  vokser  af  Afgrunden  frem,  som 

daglig  truer  hans  Fod: 
o  ræk  ham  en  Haand  ved  Svælget!   lad   ham   ej 

synke  derned  — - 
Du,  som  er  knyttet  til  Sømandens  Liv  ved  Forbøn 

og  Kærlighed! 

(rejser  sig,  knytter   Tørklædet   fast   over    Brystet   som    ved    en    fattet 
Beslutning) 


Lison 

(er  fulgt  efter  hende). 

Hvad  vil  Du?  - 


Jeanne-Marie. 
Følge  ham,  vil  jeg  —  op  over  vilden  Sti 
følge  ham  —  til  jeg  kan  frelse  ham ! 

(iler  opover  tilvenstre) 

Lison 

(alene  tilbage). 

Saa!  nu  er  den  Glæde  forbi!  - 
Det  gaar  dog  forskrækkelig  hurtigt  .  .   .  bare  en 

Snes  Minuter : 
saa  er  hun  væk,  og  Jean  er  væk,  og  med  ham 

de  raskeste  Gutter! 

(med  et  Suk) 

Og  nu  kan  man  gaa,  hvor  man  kom  fra  —  og 

sy  og  sy  uden  Ende. 

(kaster  med  Hovedet,  ler) 

Aa  skidt !  kan  man  ikke  faa  Sømænd  fat  —  faar 
man  nøjes  med  Krambodsvende ! 


ANDEN  HANDLING 

En  lille  Vig  mellem  Klipperne  længere  oppe  ad  Kysten, 
hvor  Landskabet  løfter  sig  i  større,  mere  sønderrevne  Masser. 

I  Baggrunden  tilhøjre  fører  en  snoet  Sti  op  over  de 
terrasseformige  Afsatser  til  Forgrunden,  der  danner  en  Ind- 
sænkning  om  en  Kilde,  hvor  en  Snes  Mand  kan  finde  Plads. 
Tilvenstre  taarner  Klipperne  sig  op  i  vilde,  groteske  Former. 
I  Baggrunden  lander  Jean  de  l'Ours  med  sine  Kammerater 
Peyrapas,  Quimpart,  Bourdouin,  Yvon,  Kerguel  og 
flere  Smuglere  og  Fiskere,  alle  bevæbnede. 

Jean 

(springer  først  iland  fra  Chaluppen). 

Her  er  Stedet!  —  her  er  vi!  —  her  skal  Bryllups- 
gildet staa  .... 

(ler  og  svinger  Huen) 

om  jeg  finder  mig  en  Brud! 
Peyrapas 

(følger  efter). 

Vi  gør  Razzia  iland 
hos  de  dumme  Faare-Bønder! 

(til  de  andre) 

Tag  nu  fat,  alle  Mand! 

Baaden    ind!    —    og    saa  Varerne!    —  lidt    rapt 

skal  det  gaa! 

(De    trækker  Baaden    helt    ind;    bærer   Kasser    og  Tønder,    Foustager, 

Kister,  Vareballer  osv.  op  over  Klipperne  og  lejrer  sig  omkring  Kilden. 

Aftenrøden  lægger  sig  lidt  efter  lidt  over  de  øverste  Klipper). 

Peyrapas 

(slaar  Spunsen  af  et  Rom-Fad,  peger  paa  Kilden). 

For  Vandet  sørger  Antifer  —  for  Spritten  sørger  vi! 
Det  er  jo  „Dj ævlekilden!"   .... 

(skubber  til  Quimpart) 

Quimpart. 
Aa  snak  da?  — 


Peyrapas. 


Hi  hi! 


Du  har  dog  hørt  om  Antifer?  .  .  . 

(Mumlen  og  Latter) 

han  færdes  her  paa  Stedet 
som    en    Spøgefugl,    Quimpart!    og    har    vistnok 

ofte  vædet 
sin  Snabel  her  i  Truget  —  af  Mangel  paa  andre 

Varer. 
Vi  har  Rommen  —  som  vi    kneb   fra  den  store 

Vestindiefarer! 
Jean 

(ler).   * 

Vi  har  baade  Rom    og  Vin !      Lad    mig   smage ! 

.   .  .  den  gaar  an ! 
Antifer    skal    leve!    —    Han    skal    leve    —    alle 

Mand ! 

(Alle) 

Antifer  skal  leve!    — 

Peyrapas. 

Quimpart  blir  bleg  om  Næbet! 
Folkens!    —  en   Idé  .   .  .  han  skal   bære  Brude- 
slæbet; 
vi   gør    ham    straks   til    Kvindfolk!    Op    med   de 

fine  Kasser! 
lad  os  finde  noget  Stads,  som  til  Jomfruen  passer. 

(Under  megen  Lystighed  aabner  de  Kasser.  Kister  og  Vareballer,  be- 
gynder at  udstaffere  Quimpart  som  Dame.) 

Quimpart 

(værger   for  sig). 

Men  jeg  bærer  jo  dog  Skæg  .... 

Peyrapas. 

Aa  lidt  Haar  under  Næsen     - 
det   er   just  Kryderiet   paa  saa  yndigt  et  Væsen. 

Quimpart. 

Men  min  Taille  er  for  svær  .... 

Peyrapas. 

Jeg  har  Brudepiger  kendt, 
som  stod  hemmelig  Brud  —  med  en  Taille!  .  .  . 

(viser)    saa  omtrent! 

Jean. 
Yvon !  Du  er  skægløs  —  Du  søger  din  Lige 
i  Kyssetøj  —  Du   bliver    den   anden   Brudepige! 

Yvon 

(idet  de  klæder  ham  paa). 

Men,  hvem  skal  jeg  da  kysse?  .  .  . 

Jean. 

Din  Nar,  det  er  mig, 
som    skal   kysse   denne   Nat  ....    næste  Gang 

blir  det  Dig! 

Bourdouin. 
Og  Præsten? 

Peyrapas. 

Jeg  er  Præst! 

Kergiiel. 

Nej  lad  mig  .... 

Peyrapas 

("ifører  sig  en  lang  hvid  Kutte). 

Gaa  Du  væk! 
din  Næse  er  for  rød,  og  din  Mine  for  fræk. 
Jeg  ser  ud  —  ikkesandt?  —  i  denne  lange  Talar, 
som    om  jeg    paa   en  Verden   af  Skrifte-Synder 

bar; 
og    dem    bærer   jeg    med    Anstand    —    selv    om 

Vægten  mig  tynger!   — 
jeg  kan  messe  som  en  Gedebuk  og  snøvle,  naar 

jeg  synger. 

Bourdouin 

(med  en  Natskjorte). 

Saa  vil  jeg  være  Kordreng  —  den  ene  .... 

Kergiiel 

(ligeledes). 

jeg  den  anden! 
Peyrapas. 
Nu!   saa    er  alt  i  Orden  —  uden  Bruden  .... 

Jean. 

Ja,  for  Fanden! 
hvor  faar  jeg  hende  fat?  .  .  . 

Peyrapas 

(med  dyb  Stemme). 

„Hvo,  som  søger,  han  finder!" 

(hælder  Vin  op) 

Jean 

(svinger  et   Bæger  Vin). 

Hej,  Gutter!  —  ud!  —  støv  op  iblandt  Bøndernes 

Kvinder  — 
driv  dem   herned   til  Stranden  —  med  det  Onde 

eller  Gode  — 
dem,    som  I  bedst    kan    tænke   Jer    er    efter   mit 

Ho'de! 
I  mit  Ho'de   sidder  Øjne:    de    skal  kende   Behag 
i  en  Vækst,  som  er  rank,   og  en  Runding  —  ej 

for  svag; 
ingen  Tykke!  —  velbekomme!  men  heller  ingen 

Rangler, 
hvor  man  ser,  altfor  tydeligt,  paa  Afstand,  hvad 

der  mangler. 
Øret  skal  være  lille,  og  Munden  frisk  og  rød  — 
maa  gerne  være  stor,  naar  den  bare  er  blød; 

Midjen  skal  gaa  indefter,  og  Hoften  skal  gaa  ud; 
Øjet  kan  være  fugtigt  —  men  ingen  fugtig  Hud; 
jo,   Haanden  en  lille  Smule  ...  de  røber,    disse 

Hænder, 
naar  de  føles  som  kolde,  hvor  hedt  det  i  Hjærtet 

brænder. 
Alder  —  ubestemt,  mellem  tredve  og  femten; 
ikke  for  højtidelig,  men  oplagt  til  Skæmten, 
til  Fjas  og  Løjer  og  Langkaal  .... 

Pey rap as 

(sysler  med  en  Drikkekumme  og  Vinkander). 

Langkaal  —  det  er  godt! 

Jean. 

Kort  sagt,  find  mig  et  Barn  —  som  har  Børne- 
skoene traadt, 

og    kastet,    med    Hæl    og    Saaler,    det    moralske 

Overlæ'r  bort! 

Pey rapas 

(gnubber  sig). 

En   rigtig  lille   Satan    —    af  den    lidt  bedærvede 

Sort ! 
Du,    Jean!  jeg   brygger   en  Bolle  —  til  Ære  for 

din  Frue  — 
Rom    og    Bordeaux    og    Rhinskvin,    dertil    Bour- 
gognes Drue. 
Kom   her,   fyld   i,   Kammerater!    —  tænd  Kviste 

og  Kvas  i  Lue!  — 

ædru  finder  vi  ingen,  om  nok  saa  hidsigt  vi  søger, 
men  har  vi  Ens,  saa  ser  vi  en  Satan  i  alle  Kvinder : 
og  derfor,  en  Sang  til  Gejsten,  som  om  Antifers 

Kilde  spøger! 

Jean 

(tømmer  sit  Bæger). 

Ja,  Gejsten!  — 

Peyr apas 

(ligeledes). 

Han  skal  leve!  — 

Jean. 

Hvis  han  findes!  .   .  .  . 


Pey rapas 

(klør  sig  bag  Øret). 

Naar  jeg  besinder 
mig  rigtig  paa    denne  Vise  ....  fordømt!    saa 

har  jeg  den  glemt. 
Der  findes  vist  ingen  Antifer!  —  — 

Jean. 
Din  Gavtyv  —  det  er  for  nemt. 

Pey rapas 

(peger  leende  paa  Quimpart). 

Det  er  hendes  Skyld !  hun  ryster  i  Bux  .... 

forlov!  i  sin  Puds;  — 
naar  bare  jeg  nævner  Djævelskab,  saa  løber  hun 

paa  en  Studs! 

Quimpart 

(tømmer  et  stort  Bæger). 

Jeg?  .  .   .  ikke  bange  for  Djævlen 

—  om  jeg  traf  ham  og  hele  hans  Hær! 

Peyrapas. 
Kan  være,  han  følte  sig  truffet  selv,  ved  at  se  Dig 

i  Dameklæ'r! 

(De  ler:  deres  Latter  gentages  bag  Scenen.) 

Quimpart 

(ængstlig). 

Hvad  var  det? 

Peyrapas. 

Det   var   Ekkoet,    Tosse!  ...    Se,   Djævlen    kan 

skifte  Ham : 

ofte  skjuler  han  Kløerne  i  Skikkelsen  af  et  Lam; 

og  naar   man   vil  klappe  Lammet  og  kysse  dets 

søde  Snude, 

saa  kradser  det  —  ret  som  dit  stubbede  Skæg  .  .  . 
og  saa  er  „Fortryllelsen"  ude. 

(Latter  —  som  ligeledes  gentages) 

Jean. 
Et  prægtigt  Ekko!   —  Din  Vise?  .... 


Peyrapas. 
Her  er  den!  —  men  først:  fyld  i! 
Du    hjælper    mig  vel,    som   altid,   med  Tekst   og 

med  Melodi? 

(Jean   tager   en  Guitar    fra    en    af  Smuglerne    og  akkompagnerer  Pey- 
rapas' Recitation,  idet  han  selv  falder  ind  med.) 

Peyrapas 

(gestikulerende  —  meget  grovkornet). 

Naar  Mørket  kommer  listende 

paa  Strømpesokker  frem, 
saa  lister  ogsaa  Antifer 

fra  Hulens  mørke  Hjem. 

Jean 

{Jean  falder  ind  —  burlesk  alvorlig,  som  et  Barn,  der  spørger). 

Hvor  ligger  denne  Hule?  - 

Peyrapas. 
I  Nord  og  Vest  og  øst:  — 
der  findes  saa  meget  Djævelskab 
langs  hele  Bretagnes  Kyst. 

Jean. 
Gaar  Antifer  paa  Strømper?  — 

Peyrapas. 
Javist  gør  han  saa! 
hvor  skulde  han  ellers  Futteral 
til  sine  Lægge  faa? 

Jean. 
Og  er  han  ellers  velskabt?  — 

Peyrapas. 
I  Nord  og  Vest  og  øst 
der  findes  ingen  Mor's  Sjæl 
med  saadant  hvælvet  Bryst. 

Jean. 
Hvad  driver  han  for  Kunster?  — 

Peyrapas. 
Han  gør  smaa  fikse  Hop, 
og  vugger  sig  i  Hofterne  — 
og  løfter  Kjolen  op. 

Jean. 
Gaar  Antifer  med  Kjole!  — 

Peyrapas. 
Javist  gør  han  saa! 
man  kan  dog  ej  i  snævert  Liv 
og  Underskørter  gaa. 

Jean. 
Men  er  han  da  en  Dame?  — 

Peyrapas. 
Derom  faar  Du  Besked, 
naar  Du  lidt  mer'  end  jeg  om  Liv 
og  Underskørter  véd! 

(ger  en  Pirouette  og  slutter  med  et  Skrabud). 
(De  ler,  klapper  i  Hænderne,  drikker  og  larmer.) 

Ouimpart. 
Var  det  det  hele?  — 

Peyrapas. 
Tre  Fjerdedel  kun!  Der  mangler  —  en  lille  Smule: 
akkurat  nok  til  at   Damer   kan   under  Skørterne 

Resten  skjule ! 

Yvon. 

(som  har  staaec  lidt  ovenover  de  andre  og  spejdet  opefter). 

Funtus!  et  Fruentimmer! 

Jean 

(hurtig). 

Hvor  da? 

Y  v  o  n 

(peger). 

Deroppe  —  se  dér ! 
øverst  —  hvor  Klipperne  hælder  mod  Solens  det 

sidste  Skær! 

(De  stimler  alle  sammen,  løfter  sig  paa  Tæerne  og  kigger.) 

Aa,  nu  forsvandt  hun !  .  .  .  . 
Jean. 

(vil  op). 

For  Pokker! 

Y  v  o  n 

(holder  ham  tilbage). 

Xej  bi!   .  .  . 


Bourdou  in. 
Kergiiel. 


Lad  mig!  — 

Xej  lad  mig! 
Jean. 
Ingen  Dumheder,  Folkens!  her  kommanderer  jeg! 
Buser  vi  paa  —  saa  skræmmes  hun  blot  —  og 

kunde  løbe  sin  Vej. 
Duk  dig,  Yvon !  og  list  dig  .... 

Yvon. 

Der  er  hun  igen! 

Jean. 
Det  lader  til,  hun  har  set  os 


Min  Tro! 


Peyrapas. 

—  og  tager  det  Syn  med  Ro! 
Bange  synes  hun  ikke! 

Jean. 
En  svaj  og  smækker  Gestalt! 
se,  hvilke  spænstige  Lemmer !  Nu  springer  hun  .  .  . 

Peyrapas. 

Aa!  hun  faldt! 
Borte  har  taget  ved  Pigen!  .  .  . 

Jean. 
Nej  nej,  dér  er  hun  igen! 
Hun  smiler  —  med  Fingren  for  Munden!  .... 

(kysser  ad  hende  paa  Fingren) 

hun  er  min!  —  hun  kommer  herhen! 

(Under  vekslende,  stærkt  rødt,  køligt  blaat,  og  atter  straalende  gult 
Lys  bevæger  en  ung.  smidig  Kvinde  sig  fra  de  øverste  Klipper  ind 
igennem  Afsatserne,  saaledes  at  hun  snart  ses,  snart  er  skjult,  og 
atter  dukker  frem.  Hun  er  yderst  koket;  klædt  i  den  mest  udfor- 
drende Incroyable-Dragt  fra  Aarhundredets  Begyndelse.) 

Jean 

(byder  hende  Haanden  ved  den  sidste  Afsats). 

Tør  vi  vel  have  den  Ære?  .   .  . 

Hun. 

(nikker   smilende,    hopper   ned    ved    hans    Haand,   lægger  Fingren    for 
Munden  med  en  Gestus). 


Jean. 

Aa,  jeg  forstaar  det  —  tys! 
Et  Løfte  (hun  nikker)  flet  respekteres!  Tillad  mig  .  .  . 

Haanden  til  Kys ! 

(kysser   hendes    Haand   galant   og    fører   hende    til    Sæde   ved  Kilden, 
hvor  alle  grupperer  sig  om  hende) 


Jean 

(spøgende). 

Ja  —  saadan  et  Løfte  kan  binde !  Ogsaa  jeg  har 

aflagt  en  Ed 
og  sat  en  Trumf  paa  mit  Udsagn  —  ret  drabelig, 

det  jeg  véd!  — 
Vi  er  en  Flok  lystige  Fugle,   som  dyrker  de  frie 

Glæder, 
et  Samfund,    hvis  Love   det  videste  Maal   af  Fri- 
hed for  hver  tilstæder. 
I  Handel  og  Vandel  det  gælder,  at  hvad  jeg  har 

taget  som  mit, 
det  ejer  jeg  —  ganske  uanset,  om  det  ogsaa  for 

nylig  var  dit!  — 
Enhver    er   Tyv   i    sin    Næring:    det    gælder   om 

Gods  og  Guld, 
det  gælder    om    Kys   og   Favntag ;  -  -  naar   blot 

jeg  har  Favnen  fuld. 

saa   æres  jeg  dog   som   en  Stormand,    en  Aller- 

helvedeska'l, 
og  ingen   tør   pege  paa  mig,    og  sige:   den  Fyr, 

han  stjal! 

Hun 

(tillukker  ham  smilende  sit  Bifald). 

Jean. 
I    har  om   jeg    saa    maa    sige    —    ret   frit- 

forstaaende  Blikke; 
nuvel,   én  Ting  kan  jeg  love  —  kede  Jer  skal  I 

ikke! 
Altsaa,  tag  Plads  i  vort  Samfund  .... 

(afsides  til  Peyrapas.  leende; 

Tror  Du,  at  hun  er  stum? 
Peyrapas 

(blinker  til  ham). 

En  fornem  Dame  paa  Æventyr!  Peyrapas  er  ikke 

saa  dum: 
de    har    tidt    de    særeste    Indfald,    de    fornemme 

Frøkner  og  Fruer, 
som  keder  sig  hos  deres  Ægtemænd  eller  i  deres 

Fa'ers  Stuer; 
af  Frygt  for  at  røbe  noget  i  en  sød  lille  Hyrde- 
stund, 
slaar  de  hellere  Laas  paa  Forhaand  for  den  aller- 
kæreste Mund! 

Jean 

(puffer  ham  tilside  og  byder  hende). 

Lyster    min    stumme    Dame    —    Sydfrugter 

Kager  og  Vin? 
denne    Bourgogne  er  ypperlig  —  og   her   er  en 

sød  Appelsin! 
Musik   kan   vi  ogsaa  gøre  —  og  synge  en  Vise 

dertil. 
Lyster   min   stumme  Skønhed   at  høre   lidt  Sang 

og  Spil? 

(Hun  nikker  smilende  til  alt,  spiser,  drikker,  sender  Jean  forlibte  Øje- 
kast, ser  sig  koket  omkring;  Jean  rykker  nærmere  til  hende  —  medeus 
Peyrapas  paa  et  Vink  skænker  op  af  Bollen,  hvorunder  Ilden  flammer.) 

J  ean. 
Min  Naadige!  jeg  skal    forklare  ....   vi    fejrer 

en  Bryllupsfest. 
Her  ser  I  de  Brudepiger!  han  dér  —  med  Forlov 

-  er  Præst! 
Studeret    har    han    —   en   Smule   —  nok    til    at 

splejse  et  Par, 
som  ikke  til  Ritualet  for  store  Fordringer  har. 
Og  véd  I,   min  Naadige  videre  —  at  J,  ved  vor 

glade  Fest, 
er   noget   nær   nu    den   vigtigste  —  og  dertil  en 

tvungen  Gæst! 

(viser  paa  sine  egne  og  de  andres  Vaaben) 
(Peyrapas  tilnikker  ham  sit  Bifald.) 

Hun 

(tømmer   smilende  sit  Bæger,  trykker  Jeans  Haand  til  sit  Bryst). 

Jean. 
Ah !  dermed  er  Komplimenter  og  Omsvøb  heldigt 

forbi  — 
det  Haandtryk   siger   mig  meget   ...  og   nu   til 

vor  Ceremoni! 

(bøjer  sig  imod  hende  og  fører  hende  frem) 

Fornemme  Damer  —  de  har  dog  den  Resoluthed 

engang, 
mens  Fiskerpiger  og  Folkets   Børn  gør   Snikken 

og  Snakken  saa  lang. 

Peyrapas 

(paa  hvem  Vinen  —  som  paa  dem  alle  —  kendeligt  spores,    klasker  i 
Hænderne  og  slaar  sig  over  Knæet). 

Og  nu  vil  jeg   messe,   min  Sandten   —  og  vise, 

hvortil  jeg  du'r: 
først   en    moralsk   lille  Rundsang  —  saa  ta'er  vi 

en  from   lille  Tur! 

Je  an 

(overgiven). 

Kontredans!  Kontredans!  prægtigt!  —  graciøs  - 

og  let  og  behændig: 
Hr.  Pater !   af  Hensyn   til  Bruden  -  -  lad  Sangen 

blive  anstændig! 

Peyrapas. 
Bevares,    min    Søn!    saa    anstændig    som    noget 

Bibelsprog  .... 

(med  et  Skrabud) 

Min   Naadige    stødes    vel   ej    af  en  Tekst  —  fra 

den  gamle  Mosebog? 


_1Z_ 
Hun 

(spiler  Øjnene  op.  synes  at  betænke   sig  — ). 

Peyrapas 

(forklarende). 

Teksten  om  Haven  —  og  Æblet  ...  og  ...  . 
Hun 

(nikker  hurtigt  bifaldende,  og  gør  en  Pirouette). 

Jean 

(holder  hende  i  sin  Arm). 

Samtykke!   --  det  var  jo  rart. 
Træd    an   —   mine   Damer  og   Herrer!   —   træd 
an !  det  skal  gaa  i  en  Fart. 

(De    stiller   sig  ^p  i  to  Rækker    overfor   hinanden.      Peyrapas  synger 

for:  Jean  spiller  og  falder  ind  i  Teksten.     Saa  synger  Koret  Refrainet 

og  danser  dertil  en  Slags  Tur  med  Kæde.) 

Peyrapas. 
Der  var  engang  en  Have 
med  smaa  og  store  Dyr, 
i  Haven  stod  et  Æbletræ, 
derunder  sad  en  Fyr  — 

Jean 

(falder  ind). 

-  saa  erisom,  aa  det  Skind! 

Peyrapas. 
—  han  sad  saa  ensom,  stakkels  Fyr, 
og  saa'  paa  alle  Havens  Dyr 
og  keded  sig  gudsjammerligt. 

Jean. 
—  og  saa  sov  Manden  ind! 

Jean 

(.fører   Kæden  og  synger). 

Saa   vandrer  vi,    saa    vandrer   vi  om   Æbletræet 

rundt, 
og  ikke  kender  Forskel  vi  paa  Godt  og  paa  Ondt: 
paa  surt  eller  sødt, 
paa  haardt  eller  blødt, 
paa   hvad,   der  er  tilladeligt,   og  hvad   der  er  en 

Skam: 
for  vi  er  saa  uskyldig'  som  et  fromt  lille  Lam. 

Peyrapas. 
Han  vaagned  op  omsider 
og  tog  sig  til  sin  Ryg, 
han  følte  noget  stikke  sig, 
ej!  det  er  vist  en  Myg? 

Jean. 

—  montro  han  havde  Ret? 

Peyrapas. 
—   men  da  han  nu  ivejret  saa', 
en  Dame  fik  han  øje  paa, 
og  hun  var  ganske  klædt  som  han 

Jean. 

—  off  det  var  meget  let! 

Kor: 
Saa  vandrer    vi,    saa    vandrer  vi  om   Æbletræet 

rundt  osv. 

Peyrapas. 
Han  rejste  sig  og  bukked, 
hun  kniksed  og  hun  lo, 
saa  stod  de  ved  det  Æbletræ: 
der  var  kun  Plads  for  to 


Jean. 

—  nej  det  var  dog  fatalt! 


—  og  sulten  var  de  begge  to, 
og  Træet  det  bar  Æbler  jo, 
saa  tog  de  et  og  delte  det 


Jean. 

—  og  saa  gik  det  dem  galt! 


Kor: 
Saa  vandrer  vi,  saa  vandrer  vi  osv. 

Peyrapas. 
Men  havde  selv  jeg  siddet 
som  han,  den  stakkels  Fyr,, 
og  kedet  mig  gudsjammerligt 
i  Haven  blandt  dens  Dyr 


Jean. 

—  aa  ja,  det  vil  jeg  tro!  . 

Pey  rapas. 
—  og  havde  jeg  en  Dame  sét, 
og  havde  Damen  til  mig  let, 

saa  havde  vi  vist  Æblet  delt 


Jean. 

—  ja  ganske  som  de  to ! 

Jean. 
Saa    vandrer   vi,    saa    vandrer   vi   om    Æbletræet 

rundt, 
og  ikke  kender  Forskel  vi  paa  Godt  og  paa  Ondt: 
paa  surt  eller  sødt, 
paa  haardt  eller  blødt, 
paa  hvad,    der    er  tilladeligt,   og  hvad   der  er  en 

Skam : 
for  vi  er  saa  uskyldig'   som  et  fromt    lille  Lam! 

(De  kredser  overgivent,  under  groteske   Løjer,    omkring  Jean  og  hans 
Dame  i  Midten.     Hun  trykker  sig  meget  kærlig    ind    til    ham,    han  er 

Fyr  og  Flamme  af  Beundring. 
Saa  danser  hun  en  Solo  —  som  henriver  dem  alle  til  larmende  Bifald). 

Q  u  i  m  p  a  r  t 

(som  Brudepige,  søger  at  efterligne   hendes   Bevægelser). 

Naa!  jeg  kan  da  ogsaa  danse  .... 


Y  v  o  n 

(ligeledes). 

Og  jeg. 

Peyrapas 

(skrællende  en  Appelsin). 

Nej  —  der  mangler  lidt  Takt! 
Og   nu   til    Ceremonien !  —  gesvindt,   lille  Børn, 

giv  Agt! 

(putter  Jean  og  hans  Dame  hver  en   Halvdel  af  Appelsinen  i  Munden) 

Kærlighedsæblet   er   ligelig    delt   —    og  Vin   skal 

besegle  den  Pagt! 

(tager    to    fyldte    Bægre    fra    de    knælende   Kordrenge   (Bourdouin    og 

Kerguel)  —  smager   først   selv    derpaa,    synes   tilbøjelig   til    at  drikke 

ud   —   men  rækker  saa  Jean    og  hans  Dame  hver  sit  Bæger,    idet  han 

gør  Dikkedarer  over  deres  Hoveder) 

At  spørge,    om   han   vil   ha'  hende,    og   om  hun 

vil  ha'  ham, 
det  synes   mig   overflødigt   —  ja   næstendels   en 

Skam : 
de  røber  det  nemlig  for  tj^deligt!  .... 

Jean 

(afbryder,  idet  han  knuger  hende  til  sig). 

Ja!   —   Lyst  imod  Lyst! 
Tilbøjelighed  mod  Tilbøjelighed  —  og  Bryst  imod 

Bryst ! 
Jeg  taler  slet  ikke  om  Hjærtet  —  derom  har  jeg 

hørt  for  tidt: 
men  Alt,   hvad  jeg   rummer   af  Galenskab  —  o 
skønne  Dame  —  er  dit! 

Peyrapas 

(pathetisk,  med  udstrakte  Hænder). 

Saa   erklærer  jeg   herved  Parret  for  Ægtefolk  at 

være:  — 


gør   eders   slægtformerende   Bestemmelse    skyldig 

Ære ! 

(Jean  omfavner  sin  Dame  højtleende.1 

Yvon 

(raaber). 

Tempéten !  hej,  Tempéten !   .... 


Jean 

(klapper  i  Hænderne). 

—  vor  gammel-bretonske  Dans, 
som  ender  med  Strømpebaands-Løsen !  --  stil  op! 
-  i  Kreds  og  i  Krans! 

(Han    lober    hen    til    en    af    de    oplukkede  Kister,    tager    en  Favnfuld 
brogede  Schawler  ud  og  kaster  dem  til  Kammeraterne,  som  alle  drap- 
perer  sig  med  dem  og   derpaa   stiller  sig  i  en  Halvkreds.     Det  smuk- 
keste  Schawl   overrækker  han  sin  Dame.) 

Hun  figurer  med  det  foran  hver  enkelt  i  Kredsen,  der 
søger  at  besvare  hendes  kokette  Bevægelser,  Bøjninger  og 
Vridninger  paa  bedste  Maade.  I  Begyndelsen  er  Dansen 
langsom,  Trinene  og  Stillingerne  afmaalte  —  det  Hele  an- 
tydende et  lidt  efter  lidt  optrækkende  Uvejr.  Men  efter- 
haanden  som  hun  nærmer  sig  Jean,  der  staar  yderst  paa 
højre  Fløj,  bliver  Bevægelserne  kaadere,  dristigere,  vildere 
—  og   hun   ender   vis-å-vis  Jean   i   en  Slags    voldsom  Reel. 

Jean  og  Peyrapas 

(ledsagende  Dansen  hver  paa  sin  Guitar,  under  Vekselrecitation). 

Jean. 
Hejsa!    de   fornemme   Damer  —  de    kender    dog 

deres  Kram! 
Peyrapas. 

Al  den   forlorne  Pænhed  —  den   skyder  de  som 

en  Ham ! 

Jean. 
„Selskabet"    vender  de  Ryggen  —  Instinktet  det 

er  just  vort: 
vi  Gutter,  som  kasted  fra  Vuggen  af  ...  . 


Peyrapas. 
baade  Bleer  og  Bukser  bort! 


Jean. 
Først  tripper  de  paa  Stedet  — 


Peyrapas. 

en  Smule,  en  Smule! 


Jean. 
De  vilde  saa  gerne  Djævlen  — 


Peyrapas. 

bag  Livstykket  skjule! 


Jean. 
Men  Djævlen  tager  Tilløb  — ■  o! 

Peyrapas. 
og  springer  op  —  og  blir  til  to! 

Jean. 
Nej,  se  det  hvide  Tvillingpar, 
som  gemt  for  Verdens  Øjne  var. 

Pey  rapas. 
som  ser  i  al  Uskyldighed 
paa  Verdens  Mandfolk  ned! 

Jean. 
Hejsa!  de  dejlige  Damer  —  de  kender  dog  deres 

Kram ! 
Peyrapas. 
De  lægges   i  Vuggen  som  Engle  —    de   skyder 

som  Djævle  Ham! 

Jean. 
Og  alle  de  dumme  Mandfolk  —  Gutter  af  første 

Sort : 
de  kaster  for  alt  dette  Djævelskab  .... 

Pej^rapas. 

baade  Frakke  og  Bukser  bort! 

Jean. 

(slænger  Guitaren). 

Spille  kan  hver  Bønhas, 
og  synge  kan  hver  Nar: 
hej!  danse,  danse  vil  jeg 
til  Fanden  mig  ta'er! 

(nu  er  Damen  lige  ud  for  ham) 

og  kysse  vil  jeg  Haand  og  Mund, 
og  Armen  trind  og  Barmen  rund, 
ja  favne  Knæ  og  kysse  Fod 
med  Havets  hele  Overmod, 

naar  kogende  dets  Hvirvel- Vand 
fremstyrter  mod  den  nøgne  Strand 
og  løsner  Klippen  i  dens  Rod 
og  knuger  den  og  kryster  den 
med  samme  sydende  Gevalt, 
saa  hed,  som  jeg,  saa  gal,  som  alt 
mit  vilde  Sømandsblod! 

(Kammeraterne   omkredser    i    vild    Runddands  Jean    og    hans   Dame 
i   Midten.) 

Pey rap  as 

(udenfor  Kredsen,  tumlende  um  under  ellevilde  Fagter). 

Hejsa,  Bror  Jean!  Du  er  oppe  idag; 

der  er  Stormvejr  i  Dig,  min  Gut! 

Skyerne  trækker  nu  sammen  —  aa  ja  — 

og  Himlen  gi' er  snart  Salut : 

naa!  saa  lad  Klipper  og  Fjælde 

om  Brudenatten  fortælle  — 

Svir!  det  er  noget,  som  vi  kan  forstaa: 
lad  saa  Fanden  ta'  Dagen  derpaa! 

Jorden  er  blevet  til  Havet  idag; 

der  er  Slinger  i  Valsen,  min  Gut! 

alt,    hvad  der  staar  her  i  Verden  —  aa  ja  - 

det  falder  i  næste  Minut : 

naa!  lad  det  ramle  tilsammen! 

jeg  siger  Prosit!  og  Amen!  — 

lad  i  en  Runddans  det  Hele  forgaa, 
og  lad  Fanden  ta'  Dagen  derpaa! 

Runddansen    hører   op:    Kredsen    stimler    tæt    sammen    om    Jean,    der 
knæler  for  sin  Dame.) 

Quimpart 

(raaber.  idet  han  skubber  de  Nærmeste  tilside). 

Strømpebaands-  Strømpebaands-Løsen ! 

Kammerater!  gør  Plads  —  jeg  vil  se!  ...  . 

Peyrapas 

(tumler  hen  til  Kredsen  og  kigger  de  Nærmeste  over  Skuldrene I. 

Bare  jeg  ej  —  »hikker)  var  saa  gammel  idag 
og  tyk!  —  (hikker)  det  er  rigtigt,  min  Gut! 
spise  sin  Kærest  med  Øjnene  —  ja  — 
det  staar  ingen  Steder  forbudt: 
spis  hele  Redeligheden, 
men  Du  bør  begynde  franeden!  — 

rask,  Kammerat!  herfrem  med  din  Haand 

og  løs  hendes  Strømpebaand ! 

(Det   bliver   pludselig   mørkt  —  Kammeraterne  udstader    et   højt  Brøl 
og  stimer  forvildet   ud  fra    hverandre  —  de  staar    et  Øjeblik  rædsels- 
slagne.) 

Peyrapas 

(holder  fast  i  Quimpart.  som  vil  løbe). 

Hvad  er  der?  --  saa  staa  dog,  din  Kryster!  .   .  . 

Quimpart. 
Tilside!   —  væk!  —  jeg  vil  hjem! 

Peyrapas 

(rusker  ham). 

Hvad  er  der?  .... 

Quimpart. 
Tøsen  er  Djævlen   selv  —  hun    stak 
Hestefoden  frem! 

(løber  ud) 

Peyrapas. 
Aa  Sludder  med  jeres  Djævel  ....  Ah!  .... 

(Vender  sig:  Antifer  ses  staaende  oppe  paa  Klippen  over  Kilden  i 
rødt  Lys:  Damen  er  forsvunden:  Jean  knælende  med  bøjet  Hoved, 
Armene  knuget  for  Ansigtet.  Vild  Flugt;  nogle  af  Kammeraterne 
kaster  sig  ned  og  kryber  ud  paa  alle  Fire:  Resten  river  Peyrapas 
modstræbende  med  sig.) 
(Der  er  et  Øjebliks  Stilhed.) 

Jean 

(reiser   sig    —   gør   et  Spring   tilbage    —    trækker    en  Pistol     frem   og 
sigter). 

Antifer 

(med  mægtig  Røst). 

Skyd !  —  og  Kuglen    vil   vende  tilbage  imod  dit 

Bryst!  — 

i  haanlig) 

Vi  blev  jo   dog    givet   tilsammen    —    Lyst  imod 

Lyst! 
Tror  Du,  det  Hele  var  Løjer?   —  den  Pagt  sletter 

Ingen  ud: 
Tilbøjelighed  mod  Tilbøjelighed!  ....  saa  kom 

nu  og  følg  din  Brud ! 

Jean 

(lader  Vaabnet  synke:  siger  fortvivlet,  tænderskærende). 

Umuligt!  —  Kon  det  da  være  saa?  .  .  .  er  der 

en  Antifer  til  ? 
Antifer ' 

(ler  højt:   Latteren  gentages  bag  Scenen). 

I  dumme   Menneskeskabninger!    —    I    sætter  ind 

i  et  Spil  — 
al  jeres  Attraa   og   al  jert  Begær    ....   det   er 

dog  Gevinsten,  I  vil\ 

I    gramser   efter    Gevinsten    —    og   falder   den    i 

jeres  Skød, 
saa  nægter  I  rasktvæk  Spillet  ....  aa  det   var 

blot  Djævlen,  vi  snød! 
Om    Himlen    der    kan    disputeres    —    som    der 

fables  om  Vejr  og  Vind  — 
men  Djævlen    er  ej    en  saa  flygtig  Ting  —  han 

er  rodfæstet  dybt  i  dit  Sind: 
kvæl  dine  Lidenskaber,  riv  ud  din  sidste  Passion : 
saa    kan    Du   nægte   dit    Ophav   i    Antifers  egen 

Person ! 
Følg  mig!  Du  er  min  Tjener  .... 

Jean. 
Jeg  trodser  Dig !  — 

An  ti  fe  r. 

Trods  af  en  Træl! 
Jeg    kunde    klemme    Dig,    Myre,    mellem    mine 

Fingre  ihjel, 
kunde    knuse   dit   skøre   Hoved    mod    Klippernes 

haarde  Mur 
—   men  ønsker,  som  Brud,  at  se  Dig  helst  i  hel 

og  uskadt  Figur. 
Kom !  .  .   .   . 

Jean. 
Jeg  dræber  mig!   — 

Jeanne-Marie 

(kommer  styrtende  frem  over  Klipperne,    kaster  sig  ned  paa  Knæ). 

Naade!  — 

An  ti  fer. 

En  Kvinde?  — 
Jeanne-Marie. 

Naade!   —  giv  Frist!    — 
spar  ham  —  tag  mig  istedetfor  .... 

Antifer. 
Du  elsker  ham?    Ej!  —  javist! 
de   elsker   ham    alle    —    de   Taaber !     Nuvel    — 

hvorfor  nægte  ham  Frist? 
Nyd  jeres   Glæder    tilsammen    —    pluk   hver   en 

eneste  Frugt 
af   Træet,    som    staar   der   i   Haven    —    hvorom 

han  har  sunget  saa  smukt: 
paa  ham  og  hans  Kunst  er  jeg  sikker  ....  og 

løber  han  bort  fra  Dig, 
saa   plyndrer    han    andre   Æbletræ' r    -  -    og    saa 

blir  han  moden  for  mig  l 
Fem  Aar  fra  idag    er  ham   skænket  -  -  fem  Aar 

i  Fred  for  min  Haand : 
jeg  haaber,    han   nytter   den   Tidsfrist   vel    —   til 

at  bryde  ret  mange  Baand  - 
til  ret  at   fordærve  og  øde,    at  udsaae  Sorger  og 

Nød  — 
og  rive  med  sig  saa  mangt    et  Offer   til  Antifers 

mørke  Skød!  — 

Du  selv    har  ønsket  det,    Kvinde!    —  kan  være, 

fordi  Du  tror 
paa  „Kærlighed"!    Pluk  da  dens  Frugter! 

Antifer  staar  ved  sit  Ord! 

(forsvinder) 
(De  to  stirrer  i  stum  Fortvivlelse  paa  hinanden;  hun  nærmer  sig  Jean 
langsomt,  med  bævende  Læber,  udstrækker  Armene  —  vil  tale  —  men 

kan    ikke.) 

Jean. 
Bort!    —    jeg    er    rædselsslagen.      Hvor  er   min 

sikre  Ro  — 
hvor  er  mit  Mod  —  hvor  er  Jean  de  l'Ours  .  .  .? 

Jeanne-Marie. 

I  min  Kærlighed  —  i  min  Tro ! 

Jean. 
Saaledes  taler    en  Kvinde!    -       Jeg    er  Mand  - 

jeg  forstaar  det  ej  — 
jeg  maa  handle  —   maa  ud  paa  mit  Element ! 

(iler  til  Stranden) 

Havet  viser  mig  Vej! 


Hvad  vil  Du? 


Jeanne-Marie 

(hændervridende). 


Jean 

(springer  i  hiaaden). 

Væk  fra  Jer  alle  —  bort  fra  de 
Levendes  Bo! 
i   Ensomheden    er    Frelse  ....  blandt   Skærene 

Fred  og  Ro! 

(støder  fra  Land  og  sejler  bort) 

Jeanne-Marie 

(skriger). 

Jean!  tag  mig   med!   —   Forbarmende  Gud!  jeg 

kan  ikke  mer'!  .... 

(vakler  og  synker  om  ved  Kilden; 
(Peyrapas'  Stemme    udenfor) 

Av!   -  -  av!  -  -  av! 


Peyrapas 

(kommer  krybende  ind). 

Av,    for   den   Lede  ....  bevar  min  Mund!  jeg 

tror,  jeg  har  brækket  mit  Ben!  — 
Hej,  Jean!  har  Du  faaet  med  Djævlen  Bugt?  .... 

(ser  sig  spejdende  om) 

Ikke  en  eneste  En! 
Saa  er  Du  da  rejst,  min  raske  Gut,  derhen  hvor 

vi  alle  skal  .  .  .! 
og  jeg  er  Krøbling  —  og  jeg  har   Tørst  .... 

(kryber  hen  til  Kilden) 

Naa,  Vand  da !  -  -  i  alle  Fald. 
Det   blir   vist  den   første  Gang   i   mit  Liv  .... 

(opdager  Jeanne-Marie) 

hvad  Fanden!   den    Smaa!  ....  er 
hun   død?  .... 
Bleg  om  Næbet  -  -  men  puster  endnu  ....  hun 

er  dog  i  Grunden  sød! 
Jeg  véd,    man    skal   løse   Livstykket   op    —    og 
stænke  Brystet  med  Vand 

(forsøger  at  løfte  hende  lidt) 

Krummer  er  der  i  Pigebarnet  .  ...  nej,  saa  min 

Sjæl,  om  jeg  kan! 

Aa   Herregud,    nu   ligger   Du   dér    —   og  jeg  — 
jeg  har  brækket  mit  Ben ! 

(raaber) 

Hej,  Kammerater!  Nej,  alle  er  væk  ....  de  er 
Harer,  hver  eneste  en ! 

(kalder  sagte) 

Hej,   Jeanne-Marie!  (stænker  vand»  Jeg  tror,    hun   er 

død  .... 
javist,  hun  er  ganske  kold. 

Jeanne-Marie 

(slaar  Øjnene    op). 

Hvor  er  Jean  ? 

Peyrapas 

(barsk). 

Naada,  Tøs!  —  jeg  blev  ganske  angst. 
Din  Jean  —  han  er  Fanden  ivold! 


TREDJE  HANDLING. 

Det  Indre  af  det  gamle  Blokhus  ude  paa  Bonifacius- 
Skæret. 

Tilhøjre  en  stor,  fremspringende  Skorsten  med  et 
aabent  Ildsted  af  raat  tilhugne  Sten.  Nærmere  Forgrunden 
en  Dør,  hvortil  en  Stige  fører  op  udefra. 

Tilvenstre  et  Lukaf,  hvortil  Døren  staar  aaben,  saa 
at  man  ser  en  simpel  Stand-Køje,  hvorover  er  bredt  Sejldug 
og  Oljetøj.  Nærmere  Forgrunden  en  af  Lægter  sammen- 
tømret Baas  (en  Gede-Stald),  ovenover  hvilken  er  et  Hø- 
stænge,  hvor  der  endvidere  er  anbragt  Stænger,  Sejl,  Aarer, 
Rundholter  og  andre  Redskaber,  samt  et  stort  Navnebrædt. 
der  har  hørt  til  et  strandet  Skib.  Fra  Loftet  hænger  Touge 
ned  med  lignende  ilanddrevne  og  bjærgede  Skibssager. 

Paa  Baggrundens  Tømmervæg  er  en  mægtig,  bred 
Dør,  der  kan  skydes  helt  tilside;  og  paa  denne  Dør  er  igen 
en  mindre  Luge,  hvoraf  en  enkelt  Person  kan  træde  ind. 
Nogle  smaa  Glughuller  paa  hver  af  Ydervæggene. 

Et  plumpt  Træbord  (tilvenstre)  bedækket  af  Folianter, 
Bøger,  nautiske  Instrumenter,  Søkort  osv.  altsammen  plettet 
og  anløbet  af  Saltvandet:  Genstande,  der  er  bragt  herind 
fra  forliste  Fartøjer. 

Et  Bord,  med  Træstole  omkring,  udfor  Skorstenen, 
løvrigt  anbragt  langs  Væggene:  Ankre,  Dræg,  Kættinger, 
opskudte  Tougruller,  gammeldags  Skibslanterner,  Proviant- 
kasser, en  Vandtønde,  en  lille  Foustage  Vin,  en  Kande,  et 
Bæger. 

(Stemmer  høres  udenfor  tilhøjre.) 

Peyrapas. 
Vel  roet,  Jeanne-Marie!  —  Quimpart!  læg  Aaren 

ind! 
Hej,  Jean!  er  Du  hjemme?  .  .   . 

(et  lille  Ophold) 

Quimpart 

(med  Eftertryk   paa   „Hr."). 

Hr.  Jean!  .  .  . 

Præsten. 

Hr.  Jean  de  l'Ours!  — 

(Peyrapas.     Præsten.     Quimpart.     Jeanne- Marie     kommer, 
en  efter  en,  op  fra  Stigen  udenfor  og  ind  gennem  Døren  tilhøjre. 

Præsten  er  bleven  trivelig,  med  en  lille  rund  Mave.  Han  og 
Quimpart  ser  sig  spørgende  omkring.  Quimpart  vranten-forsigtig: 
de  sætter  sig  ved  Bordet,  Jeanne- Marie  ved  Skorstenen,  seende 
ned  for  sig.  med  Tørklædet  over  Hovedet.) 

Peyrapas 

(bred-gemytlig,  humper  omkring  med  et  stivt  Ben  og  undersøger  Alt;. 

Altsaa  her!   —   Ih,  min  Tro !  han  har  hygget  sig, 

Jean ! 
slaaet  op  —  spækket  ud  —  imod  Vejr  og  mod 

Vind. 

(kigger  ind  i  Lukafet) 

En  nysselig  Kahyt;  —  der  kryber  han  vel  i  Læ, 
naar  Søen  sætter  altfor  meget  Saltvand  herind! 
Og  en  Ged  har  han  ogsaa  ....  kom,  Mætte!  mæ  — 

mæh ! 
sik'et  Yver,  hun  har. 

(Vender  sig  mod   de  andre, 

Hvor  rørende!  den  Brave 
har  sat  sig  selv  paa  Mælkekur!  .  .  . 

(ler) 

At  tænke  sig:  Jean, 
som   drak  saa   tappert  med   os  —  ta'er  Hensyn 

til  sin  Mave! 

Præsten 

(mildt  formanende). 

Naa  naa,  Peyrapas !    — 

Peyrapas. 

Aa  jeg  ser  blot  paa  hans  Bur, 
men  jeg  finder  ingen  Fugl.  —  Har  han  ta'et  sig 

en  Tur?  .  .  . 

Præsten. 
Her    er    virkelig    et   Præg    af   en   meget   alvorlig 

Mand! 

Peyrapas 

(snuser;. 

Og  saa  lugter  her  saa  dejligt  —  af  Tovværk  — 

Salt  og  Tran!  — 
Det  er  virkelig  som  Foraaret  ligger  her  i  Luften ; 
man   kunde  —  ja  man  kunde  li'som  spise  selve 

Duften  — 
for  ikke  at  si'e  drikke!  .  .-. 

taabner  Lugen  i  Baggrunden  paa  Klem) 

Aa,  dér  ligger  han  ude 
—  og  fisker  i  Baaden  —  bag  de  yderste  Skær! 
Jeg  vil  gi'  ham  et  Praj   .... 

(vifter  ud  med  sin  Hue) 

Holla  hoj!  Saa  kom  her! 
Træk   din  Haandsnore   op  —  Du   faar  dog  ikke 

Bid!  .  .   . 
Se,   nu  rorer  han  sig  .  .   .  Javel!    kom  kun  hid! 
her  er  Godtfolk   fra   Land    —   dine   gode   gamle 

Venner ! 
Præsten 

(rejser  sig  halvt  op  og  kigger). 

Kan  han  høre?  —  dér,  —  saa  langt?  .  .  . 
Peyrapas 

(lukker  Lugen). 

naa,  hvis  ikke  han  kender 
mit  Brøl  paa  en  Kvartmil  —  saa  skal  Fanden  .  .  . 

(slaar  sig  for  Munden) 

Forlad'  .  .  . 

Jeg  fik  noget  i  Vrangstruben  .... 

(gaar  hen  til  den  lille  Foustage,  tapper  sig  Vin  i  Kruset) 

-  noget,  som  sad 
og  krilled  mig  paa  Turen  herud  .  .   . 

(drikker) 

Ah,  det  hjalp! 
Præsten 

(lidt  forbavset,  stadig  mild-overbærende). 

Er  her    Vin  her  i  Huset?  — 

Peyrapas. 

Jeg  vil  jo  ikke  skjule, 
det  er  Vin  for  Folk  i  Havsnød  .  .   .    Jeg  tolder 

blot  en  Smule. 

(byder 

Hr.  Pater,  vil  De  ikke?  .   .   . 

Præsten. 
Nej  jeg  takker! 

Peyrapas. 

Quimpart? 
Quimpart. 

(skotter  til  Kruset  —  til  Præsten  —  05  siger  vranten). 

Jeg  takker  for  mig! 

Peyrapas. 

(klapper  Kruset,'. 

Naar  en  Hjælper  man  har, 
skal  man  bruge  hans  Bistand  - 

Præsten. 

Den  Hjælp,  her  er  nødig, 
den  kommer  fraoven ! 

(løfter  Fingren) 

Peyrapas 

Iser  op  mod  Loftet). 

Ja,  min  Tro  —  javist  saa! 
Sikke  Redskaber,  Jean  her  har  samlet  sig  .  .  .  naa ! 
der  er  Liner  og  Master  og  Aarer  og  Sejl, 
og  et  Navnebrædt!    ...    se  det  har   nu   hørt  til 

et  Spejl 
paa  en  Skude,    som  forlængst  gik  ad  Hel  .... 

(remmer  sig) 

det  er  sært 
med  den  Kriblen  i  Halsen. 

(drikker) 

Præsten. 

Det  falder  Dig  nok  svært 
at  fornægte   din   Natur  —    at   faa  Bugt   med   en 

Vane. 
Betragt  dette  Navnebrædt!   det   er  som   en  Fane, 
hvorunder  vor  ulykkelige  Ven  her  har  stridt: 
Per  ardua  —   Tankestreg  .... 

Peyrapas 

(afbryder). 

Tankestreg  ...  bi  lidt! 
Stregen  forstaar  jeg  —  men  Navnet?  .... 

Præsten 

(docerende). 

En  Sentens 
paa  Latin!   —  hvad   der   mangler,   har   vel  Søen 

skyllet  bort: 
Gennem    Klipper    og    Skær    maa    vi    alle    stride 

haardt 
for  at  række  —  ad   astra  -  -  til  Maalet  for  vort 

Liv, 
til  Stjærnen  efter  Døden!  (sukker)   Ak  ja! 

Q  u  i  m  p  a  r  t 

(ligeledes). 

Ak  ja! 

Peyrapas 

(ser  paa  de  andre  og  sukker). 

Ak  ja! 
Hvem  der  i  Latinen,  Hr.  Pater,  var  saa  stiv ! 
Min   Sandten,   om  jeg    ikke    drev   en   halv   Snes 

Djævle  ud, 
ja  slog  den  lede  Antifer  for  Panden  som  en  Stud! 

Quimpart 

(korser  sig). 

Hu,  ti  dog  .... 

Præsten 

(folder  Hænderne  om  sin  lille  runde  Mave). 

Lad  ham  tale!  Med  jo  bedre  Humør 
vi   kan   skride  til  vor  Gerning,  jo   bedre  ta'er  vi 

fat, 
og  jo  større   er  vort  Haab  om  en  blivende  Sejr. 
En  Spøgefugl  som  Peyrapas  i  Vægtskaalen  vejer, 
naar   der  nu  skal  prøves  Styrke,  før  det  stunder 

mod  Nat. 
Vort  ulykkelige  Byesbarn  har  siddet  her,   forladt 
af  Mennesker,  de  lange,  møjsommelige  Aar! 
hvad   af  Kristenkærlighed   han  har  øvet  mod  sin 

Næste, 
hvad  Farer  han    har  trodset,    for  at  redde  Gods 

og  Liv, 
det  tæller,   ganske  vist,   paa  .  hans  Konto  ham  til 

Bedste, 
naar  jeg,    med   Himlens   Bistand,    i   Kampen    for 

ham  gaar, 
at  redde  ham  fra   den  Onde!   Men    hvis  jeg  dér 

bestaar 

-   med  Kirkens  Naademidler  og  mit  Embed  paa 

min  Side  — 
og  jager  Mørkets  Fyrste,    hvad  jeg  haaber,   paa 

Flugt : 
saa   gælder   det  at   vinde   med  en   større  Fjende 

Bugt! 
Det  gælder  at  faa  Jean  til  med  Jean  en  Strid  at 

stride, 
det   gælder    at    faa  ham   bøjet    under  Samfunds- 
livets Tugt, 
at    stemme   hans   Sind   i   Toner,    medgørlige    og 

blide, 
at   lede   ham  hen  mod  Kirkens  forbarm elsesfulde 

Skød 

(ser  til  Jeanne-Marie) 

—  kan  hændes  ved  en  Kvinde !  kort :  skabe  ham 

en  sød, 
en  fredelig  Livets  Aften,  blandt  os  Andre,  før  sin 

Død. 
Q  u  i  m  p  a  r  t 

(forbitret  I. 

Skal  han,  det  Skarn,  den  .... 
Peyrapas 

i  falder  ind). 

Smugler!  — 

Quimpart. 
....  den  Ungdomsforfører, 
den  ■ —  nok   sagt   —  skal   han   virkelig    tilbage  i 

vor  Midte 
og  ha'e  det  godt  ...  nej  Tak !  .  .  .  . 

Præsten. 

Min  Ven!  det  Halve  kun 
I  hører; 
tilbage   skal  han  sikkert  —  dér  gør  han  dobbelt 

Gavn, 
et   Eksempel  for   vor  Ungdom    —   en   Pryd   for 

vor  Havn, 
med    det   Ry,    han    har    erhværvet    for   Mod    og 

Dødsforagt. 
Erkende    skal    han    dernæst,    at    vi,    just  vi   har 

bragt 
ham   Hjælpen,    da  det  kneb  —  at   paa  os   hans 

Vel  beror: 
Og   der   er   dog  i  Verden   ingen  Glæde   saa  stor 
som    at   se   en    fordums  Synder  sig  hæderligt  at 

skikke, 
i  Maadehold  sin  Landvin  med  Peyrapas  at  drikke, 
adstadig  som  de  andre  at  vandre  til  Kirke, 
for  Samfundets  Tarv  efter  Evne  at  virke, 
med  Kone  og  Børn  velsignet  ....  ikkesandt, 

Jeanne-Marie? 

Jeanne-Marie 

(ser  op). 

Hvad  siger  I?  — 

Præsten. 
Jeg  siger  .... 

Jeanne-Marie. 

(rejser  sig  opjog  lytter). 

Tys!  — 

Præsten. 
Nu?  .  .  . 

Jeanne -Marie. 

—  hans  Aaretag! 
Jeg  tør  ikke  lade  ham  se  mig  .... 

Peyrapas 

(ler). 

—  i  saa  mandstærkt  et  Lag?  — 

Jeanne-Marie. 
Hvert  Aar,   paa   denne  Dag,   har  jeg  roet  herud 

alene : 
han  drev  mig  bort  i  Vrede  .... 

Quimpart. 
Med  Ord  eller  Slag? 

Jeanne-Marie. 

(maaler  ham). 

Han  saa    blot  ud  ad  Lugen!  — 
Peyrapas 

(ler). 

Han  stritted  ikke  med  Stene?  — 
naa  naa!  han  vil  være  medgørlig  idag! 

Jeanne-Marie. 

(løber  over  til  Lukafet). 

Hvad  I  gør  eller  ikke,   det  faar  blive  jeres  Sag: 
hvis  der  trænges  til  Mod  og  Kræfter,   saa  er  jeg 

ikke  svag! 

Hvis  han  afskar  jeres  Hjælp  —  hvad  jeg  tænker, 

han  vil: 
jeg    bliver    hos   ham   til   det   sidste !  .  .  .    og  nu 

lukker  jeg  til! 

(ind  i  Lukafet,  lukker  Døren) 

Peyrapas 

(ser  paa  Døren,  paa  de  andre,  fløjtert. 

Et  løjerligt  Pigebarn!  ....  Lige  sære,  de  to  — 
som    skabt    til    at   sætte    her   blandt  Maager    og 

Skaldyr  Bo. 
De  burde   etablere  for  Strandingsfolk   en  Kro  — 
og  tage  mig  som  Kyper  ....    Dér  er  han!  — 

Goddag ! 
Jean 

(træder  ind  af  Lugen  i  Baggrunden;  han  bærer  stort  Fuldskæg:  over 
hans  Ansigtstræk  ses  Aarenes  Strabadser  og   en  kendelig  Alvor). 

Hvad  nu?  —  hvem  har  haft  Bud  .... 

Peyrapas. 

Kammerat!  far  imag!  — 

Jean. 
Kammerat?    Det  var  dengang  I  .   .   . 

(ryster  afvisende  paa  Hovedet) 

Præsten. 
Min  Søn!  .   .  . 

Jean. 

(peger  paa  Quimpart). 

Hvad  vil  han  dér?  — 

7* 

tør  han  ro  herud  i  Baaden?  ...  for  der  kommer 

snart  et  Vejr  — 
jeg    har    set    det    trække    op!    I   bør  skynde  jer 

iland ! 
Præsten. 
Min  Søn!  Quimpart  er  bleven,  ved  Himlens  Hjælp, 

en  Mand; 
han  har  slaaet  Følge  med  os  —  at  bistaa  Dig  i 

Nøden, 
naar  der  nu  skal  strides  haardt  her  —  for  Livet 

—  ja  for  Døden! 

Jean. 
Hr.  Pater!  vil  I  sige  mig:  det  er  vel  jeres  Stand, 
som  har  givet  Jer  det  Mod?  .... 

Præsten. 
Hvordan  mener  I?  .  .   .  . 


Jean 

(samler  Præsten,  Peyrapas  og  Quimpart  i  et  £!lik). 

Velan ! 
Jeg  kan  fatte  mig  i  Korthed:    Jeg  har  ikke  bedt 

Jer  komme 
—  jeg  er  ugæstfri,  det  ved  man;  men  det  skræmmer 

ej  de  Fromme; 
den,   som  særlig  har  en  Kontrabog  med  Himlen, 

han  véd 
at    bore    sig    ind    ad    Sprækker   ....   var    han 

aldrig  saa  fed! 

Pey r apas 

(ler). 

Den  Pille    var  til  Pateren!    Hør,   Jean,   naar  blev 

jeg  from?  — 
tror  Du,  Himlen  kan  forliges  med  min  gamle  Ister- 
vom ? 
Nej,   saadan,    som  jeg  var,  er  jeg  bleven  ved  at 

være  — 
uagtet    „Kødet"    i    mig    fik    en    ganske   bandsat 

Lære, 
den  Aften  da  vi  rendte  over  Stok  og  over  Sten,, 
og  jeg   trimled    ned   ad   Klipperne    og   brød    mit 

Hofteben. 
Jean. 
Det  glæder  mig  —  og  er  mig  ligegyldigt  forresten ; 
men   hvad   har  jeg  at  skaffe  med  Præsten?  .  .  . 

ja  med  Præsten! 

(vender  sig  imod  ham) 

Præsten. 
Min   Ven !    jeg  er  kommen,   for  at   tale   lidt  om 

Tro\  .   .  . 
Jean 

(afbryder  kort). 

Jeg  tænker,    at  det    nærmest   vil   paa   Gerninger 

bero ! 
Præsten. 
Men  saa  hør  dog!  .  .  . 

Jean. 
Aa,  jeg  hører:  —  det  er  Ord  —  det  er 

Klang.  .  .  . 

Quimpart. 
Naa,  Du  tænker  dog  vel  ogsaa  paa  din  Salighed 

engang? 
Peyrapas 

(ler). 

Ja,  min  Salighed!  .  .  . 

Quimpart. 
Ti  stille!  .  .  . 

Peyrapas. 
Hold  Mund!   .  .  . 

Præsten. 

Giv  dog  Tid! 
Vi    er    kommen    her    med    Fred  —   vi    vil  ikke 

nogen  Strid. 
Quimpart. 
Jamen,    Pater!     I    har    sagt,    at    Bekendelsen    af 

Synderne 
og  Løfter  om  Bod  og  Bedring  .   .  . 

Peyrapas 

(slaar  ud  med  Haanden). 

...  det  er  Xoget  for  Begynderne! 
for  Novicer,  som  Quimpart!  Det  er  Ingenting  for 

ham. 
den  forstokkede  Ærke-Kætter.     Nej !  vil  man  ha'e 

Ram 
paa    en    Vovehals    som    Jean,    maa    man    kildre 

ham  under  Vingen 

med  en  Fabel  —  en  Legende  —  der  kan   gøre 

ham  det  klart, 
at  just  Handlingens  Mand  faar  i  Saligheden  Part. 

(med  paatagen  Alvor) 

Man   maa   kunne   forcere   Himmeriges  Port  .  .  . 

det  er  Tingen! 
Præsten. 
Peyrapas!  Du  forbavser  mig!  .  .  . 

Quimpart 

(vranten). 

Aa,  han  .  .  .  ? 

Jean 

(til  Peyrapas). 

Saa  tal!  —  men  kort! 
Peyrapas 

(med    paatagen  Alvor,    saaledes    at  Skælmeriet   kun  nu  og  da  skinner 
igennem). 

St.  Peter  —  vil  man  vide  —  havde  kastet  Nøglen 

bort 
til   Himmeriges  Port  —   eller  gjort    noget    andet 

galt. 
Naa,  Nøglen   blev  funden  -  -  St.  Peter  kørt  paa 

Døren 
—    eller    sat    å-la-suite  —   til    han    havde    fuldt 

betalt 
og    sonet    ud    sin    Dumhed.      Det    vared    noget 

førend 
man   fandt    en    Efterfølger,    som   til   Portner    var 

skikket ; 

én    Helgen    mangled   Mæle,    en    anden    mangled 

Forstand, 
én   havde    drukket  for  lidt  af  Vin,   en  anden  for 

meget  Vand. 
Saa    fandt    man    St.     Antonius    —    som    gamle 

Støvler  flikked 
og  som  for  alle  Anfægtelser  var  fri,  paa  salig  Vis. 


Den  hellige  Antonius  —  det  véd  man  —  har  en 

Gris, 
som   følger   ham    i   Hælene,   ihvor   han   staar  og 

gaar ; 
den  maatte  han  ej  beholde !  Befalingen  var  haard, 
men    den    Hellige    maatte    lyde    .  .  .    saa    blev 

Antonius  gnaven 
og    sad    der,    mut    og    vranten,    bag  Gittret   for 

Paradishaven, 
og   flikked  sine  Støvler   og  tænkte  paa  sin  Gris, 
og  ofred  den   en  Taare  —  ganske  paa  jordisk 

Vis. 


Det    banked    paa  Gitterdøren    og    der    hørtes   et 

fromt:  luk  op! 
St.    Antonius    skæved    adspredt,    fordybet  i  sine 

Tanker, 
til  Gitterportens  Tremmer  —  og  saa'  en  trivelig 

Krop, 

iført  en  sortSoutane;  og  gennem  Tremmerne  stak 
en  gejstlig  Herre  sit  Ansigt:  aa,  undskyld  at  jeg 

banker; 
I  kender   mig  vel,   St.  Peter?  jeg    er  Præsten   fra 

Saint-Briac ! 

Og  St.  Antonius  vrissed,  vranten  i  sit  Sind: 
„Hvad    skal    vi    med    alle    de    Præster?    —   her 

kommer  ingen  ind!" 

Præsten  stod  lidt  betuttet,  og  et  Ansigt  han  skar; 
saa  satte  han  sig  i  Skyggen  hen  og  studered  sit 

Breviar ; 
han    tænkte:    her    vil    jeg    vente,    til    den    næste 

Sjæl  kan  komme; 
vi   slipper   vel   ind  tilsammen,   hvis    det  er  en  af 

de  fromme! 

Det  banked  igen,  Antonius  flikked  paa  Støvlens  Hæl ; 
foran    Himmerigsporten     stod    der    en     velnæret 

Kvindesjæl, 
Lintøj    frem    over  Panden,   sortklædt  den   fyldige 

Krop, 
svulmende  Bryst  og  Hofter;   hun  nej  ed  og  bad: 

luk  op! 

Den    Hellige    skæved    ■        bestandig     laa    Grisen 

ham  tungt  paa  Sind: 
„Hvem  dér?"  —  En  Diakonisse!  — 

„Her  kommei-  ingen  ind!" 

Forbløffet  saa'  hun  paa  Præsten,  fornærmet  sagde 

hun:  Tænk!  .... 
Saa    satte    de    To    sig  i  Skyggen   paa  de   arme 

Synderes  Bænk 
og    grunded    paa   denne   Behandling,    og   korsed 

sig  for  og  bag 

—  den  Fod,  som  de  stod  paa  med  Naaden,  den 

syntes  dem  noget  svag. 

Saa  dundred  det  hen  ad  Vejen,   en  Ryttersmand 

kom  i  Gallop; 
med    Sabelhæftet    han    hamred    paa    Porten    og 

raabte:  Luk  op! 
Og  St.  Antonius   tabte  sin  Støvle  —  og  næsten 

sit  Vejr  — 
og    famled  efter  sin  Nøgle,    og  spurgte  ængstlig: 

„Hvem  dér?" 
Og   Ryttersmanden  han   raabte:    En   ridende  Ar- 
tillerist! .  .  . 
og   Porten    fløj    op   —  og    Rytteren    ind,    mens 
Hoven  slog  Gnist  paa  Gnist. 

Da  sagde  Præsten  til  Nonnen :  Læg  Jer  paa  Fire 

ned 

—  saa  sadler  jeg  Jer  —  saa  sporer  jeg  Jer  — 

saa  skal  Portneren  nok  faa  Besked! 
Og  Præsten  han  red  paa  Nonnen;    med  Schenk- 
lerne lystig  han  slog 

—  hun    vrinsked  —  han    raabte:    Afvej  en    der! 

og  ind  i  Triumf  de  drog. 

Men  St.  Antonius  hytted  bag  Portfløjen  sin  Person, 
og  gnubbed  sin  Fod  og  tænkte:    Der  er  nok  en 

hel  Eskadron! 
Kommer   der  fler'  Gevalt-Folk,   ja   hvad   kan   de 

saa  hitte  paa?  .  .  . 
hvorefter  han   flikked  sin  Støvle,   og  lod  Porten 

paa  vid  Gab  staa. 

Jean. 
Dumheder ! 

Præsten 

(smiler  overbærende). 

Hvorfor  ikke?  Peyrapas  har  sin  Vis 
at  fortolke   en  folkelig  Fabel  —    om  Adgang  til 

Paradis. 
Tidt  kan  vor  Humor  hæve  os  op  over  Jorderigs  Ve ; 
er  der  blot  Alvor  i  Hjærtet,  saa  tør  vel  Munden  le! 

Jean. 
I   Korthed!    hvad    vil    I?  —  Tror  I,    jeg   frygter 

Døden  ? 
Jeg  har  set  den  i  Øjnene,  ved  Dag  og  ved  Nat; 
og  jeg  har  tænkt  derover  .... 

(peger  mod  Bøgerne  paa  Bordet) 

jeg  tog  redelig  fat 
saa  godt  som  nogen  Bogorm!   —  her  ser  I  min 

Skat! 
Præsten. 
Hvorledes?  —  disse  Bøger?   .  .  .    hele    Enkyklo- 

pædien ! 

(korser  sig) 

Jean 

(nikker). 

Og  Biblen   —    og   Kirkefædre   .  .    .  har  jeg  læst 


og  studeret! 


Der  var  Tid  nok  tilovers 


Peyrapas 

(kigger  i  Bøgerne   over  Præstens   Skulder). 

Jean  har  filosoferet! 
Det  kommer  der  af  at  kede  sig!  .  . 

Præsten. 

Min  Søn!  en  farlig  Vej: 
Troen  og  Tvivlen  blandet  .... 

Jean. 

(afbryder  med   et  Smil). 

ensidig  var  jeg  ej! 
disse   Bind   og   Folianter    har  jeg   reddet   fra   en 

Skude, 
en  af  de  mange,    mange,   jeg  har  undsat  i  Nød. 
Mandskabet   fik    jeg    bjærget    —    Kaptejnen   blev 

derude ; 
han  vilde  redde  det  Hele  -  -   saa   fandt  han  selv 

sin  Død. 
Han  var  Tænker  og  Grubler;  —  om  hans  Grublen 

hjalp  ham  ind 
gennem   Himmeriges  Port?   --  ja  spørg  Hav   og 

Vejr  og  Vind: 
de  bliver  vel  Svaret  skyldig  —  saavel  som  I  og  jeg ! 

Præsten 

(skotter  til  ham). 

I  spotter  da  vel  ikke?  .  .  . 
Jean 

(utaalmodig). 

Aa  nej  vist  gør  jeg  ej. 
Men  jeg  taler   ej    til  Nogen   —   og   med   Nogen 

om  de  Sager. 
Præsien 

(indtrængende). 

Det  er  Uret,  min  Søn!  Hvad  er  ellers  Præsten  til? .  .  . 

Peyrapas. 
Præsten  er  til   —  for  at  præke! 

Præsten. 
Skal  jeg  blive  alvorlig  vred? 

Quimpart. 
Hvad   skulde   vi    dog,    Hr.   Pater,    blandt    denne 

Ugudelighed  ? 
Præsten. 
For   hidsig,   gode  Quimpart!    Du   véd,    hvad    der 

staar  skrevet  .  .  . 
Jean. 
Gem  kun  Jeres  Skriftsted !    —  Der  er  noget,  jeg 

er  blevet  .... 

(holder  inde  ;  man  horer  Kmlingen  udenfor) 

Præsten 

(tager  hans   Haand.  klapper  den). 

Det  var  Ret,  Jean  de  l'Ours  .   .  .  Om  man  ogsaa 

Himlen  vrager, 
den  kaster  En  ikke  fra  sis! 

Jean 

(trækker  Haanden  til  sig). 

Jeg  er  blevet  —  Opdager! 
Præsten 

(nikker  og  folder  Hænderne). 

Ja,    Naadens  Lys  er  stærkt  .   .  .   var  man  aldrig 

saa  svag! 
Det  vil  skinne  for  Jordens  Børn,   til  den  yderste 

Dag. 

Jean. 
Jeg  har  opdaget  Havet  l 

(Præsten  studser:  man  horer  Soen  rulle  udenfor) 

Peyrapas 

"  (ler). 

Det  var  Fandens! 
Quimpart 

(vranten'. 

Ingen  Sag: 
naar  man  har  det  lige  for  sig,  hver  eneste  Dag! 

(urolig) 

Hu!    Kulingen    ta'er    til    —    vi   maa    snart    søge 

Land. 

Peyrapas 

(til  Quimpart). 

Du  gaar  mig  nok  i  Næringen?    Ja   gør  det,   om 

Du  kan; 
og  stik  mine  Vittigheder !  .   .  . 

(til  Jean) 

Snak  fra  Leveren,  Mand! 

Præsten 

(som  hovedrystende  har  betragtet  Jean). 

Tal,  Jean  de  l'Ours!  Vi  hører.     Og  sandelig,  jeg 

tror 
dit  Hjærte  taler  bedre  end  .... 

Jean 

(afbryder). 

Saa  bør  da  —   mit  sidste  Ord! 

(med  stigende  Styrke  i  Foredraget,    der   ledsages  af  det  optrækkende 

Uvejr,   snart   tydeligere,    snart   svagere    —    Vindstød    —    Brændingens 

Rullen) 

Ja  —  jeg  har   opdaget  Havet.     Jeg   er  kommen 

under  Vejr 
med    den    Magt,    som    raader    evigt    bag    disse 

Klipper  og  Skær: 
rullende  styrter  de  mod  mig,  de  fraadende  Søers 

Rækker, 
tumler  de  stolteste  Skuder,  kryster  og  knuser  og 

knækker, 
synes  i  samlet  Vælde  den  vildeste  Ødelægger  — 
og   viger   med   Hilsen   tilside   for  min  Nøddeskal 

af  en  Baad! 
Det   er   ikke   mig  selv,  jeg   skylder   den   Styrke, 

der  holder  mig  oppe, 
min   Arm,   skøndt  fast,   er    afmægtig,   min   Kløgt 

er  den  sprødeste  Traad, 
men  de  bærer  mig  som  i  Jærn-Baand,  de  rygende 

Saltvands-Toppe, 
og  den  giver  mig,  Hvirvlernes  Fraade,  for  Farten 

de  tjenligste  Raad! 

Alt,  hvad  et  Menneske-Samfund,  med  Kirke,  med 

Love,  med  Orden, 
Alt,   hvad   det  splitter  og  spreder,    Alt,   hvad  det 

hidser  og  jager, 
Alt   bliver   samlet  og  enet,   saa  saare  som  Hav- 
dybets Torden 
raaber   min  Sjæl    op   til  Andagt  --   og  mit  Liv  i 

sin  Tjeneste  tager! 
Dyrk    kun   den    Gud,    som   i"  tjener;    trygl   ham 

for  Brød  og  for  Brændsel, 
klæd  jeres   Bøn   i   de    Klæder,   som  anstaar  jert 

sølle  Behov: 
Hælvten  af  Gaven,  I  modtog,  forsvinder  i  Sygdom 

og  Skændsel, 
Resten   af  Dodsfrygten  sluges  .  .  .  saa  kald  kun 
min  Præken  for  grov! 

(Præsten  slaar  Hænderne  sammen,    vil  tale,   men  standses  af  et  Blik) 

Blomstrende  Tale  —   aaja  da!   —  den  har  I  paa 

Tungen  bestandig; 
Salighed,    Troen    og    Xaaden    —    den    smører   I 

tykt  paa  jert  Brød; 
hungrer  jeg,  er  det  mod  Handling  —  den  Attraa 

kalder  jeg  mandig : 
hjælpe  sig  selv  og  andre !   —  og  kvittere  en  Dag 

med  sin  Død! 

(Quimpart  korser  sig) 

Hvad  i  mit  Liv  jeg  har  øvet  —  hvordan  Balancen 

vil  lyde, 
hvordan  mit  Liv  vel  skal  slutte  —  og  hvem  der 

skal  slette  mig  ud: 

derom  jeg  selv!  ingen  anden!  Alt,  hvad  jeg  mægted 

at  yde, 
Alt    har    jeg    ydet   til   Havet  —  Havet,    som    er 

min  Gud! 

(gaar  til  Døren  tilhøjre,  slaar  den  op  og  peger  bydende  ud) 

Forlad    mig!  .  .  .    Det   er   min    Vilje  -      og  her 

er  den  Lov  og  Bud! 

Præsten 

(indtrængende). 

Men  saa  hør  dog,  Kære  I  .  .  . 

(et  haeftigt  Stormkast) 

Jean. 
I  hører! 

Quimpart 

(kigger  ud,  urolig). 

det  er  nok  paa  høje  Tid!   — 


Betænk ! 


Præsten. 

Jean. 
Nej  betænk  Jer  ikke! 


Peyrapas 

(kigger  ud). 

Hm!  Søen  —  den  skummer  hvid! 
Endnu  er  den  græsgrøn  i  Toppen  .  .  .    net  for- 
uden at  prale, 
som  en  vis  Mand  sa'e,  Hr.  Pater,  da  han  kolorered 

sin  Hale! 

•  Quimpart. 
Nej,  nu  blir  den  ganske  begsort  .... 

(kravler  hastig  nedad  Stigen) 

I  Baaden,  Hr.  Pater !   -     kom ! 

Præsten. 
Fortabte!  .  .  . 

Jean 

(smiler) 

Saa   sagte,    Hr.  Pater!    det  er   noget,   som  ingen 

véd;   — 
men  Trappen  er  stejl,  det  véd  jeg; 
kom!  lad  mig  hjælpe  Jer  ned! 

Præsten. 
Ak,  Hjælpen,  som  jeg  skulde  bringe  .  .  . 

Jean. 
Hjælp  Jer  først  selv  iland; 
I  har  Himlen  paa  jeres  Side  - 
den  hytter  jo  nok  sin  Mand! 

(Præsten    gør  Kors  for  Jean,    som    hørlig   men    bestemt  fører  ham  til 
Døren  og  hjælper  ham  ned.) 

Peyrapas 

(over  mod  Lukafet). 

Men  Pigebarnet  -      hvad  hun  da? 

(kalder  dæmpet) 

Jeanne-Marie!  .  .  . 

(intet  Svar  i 

Quimpart. 

(nede  i  Baa  len  udenfor). 

Peyrapas !  saa  kom !  .  .  . 

Peyrapas 

(skotter  fra  Lukafet  til  Jean), 
(dæmpet) 

De    er   lige  sære  Patroner Naa  saa  bliv 

her  tilsammen! 

(idet  hau   fjærner  sig) 

Farvel!  og  Kurage  til  Natten! 

(trykker  Jeans  Haand) 

Jeg  gaar  med  et  fromt  lille  Amen! 

(kravler  ned  ad  Stigen  og  siger  til   Jean.  som  staar  i  Døren) 

Den  er  bøs,  ikkesandt? 

Jean. 
Du  maa  styre! 

(Præstens  Stemme). 

Men  hvor  er  dog  Jeanne-Marie?  .  .  . 

Jean. 
Hvad  siger  han?  .  .   . 

(Peyrapas'  Stemme). 

Sæt  Jer,    Hr.    Pater!   -      Ro   væk,    Quimpart    — 

hæng  i!  .  .   . 
Jean. 

(raaber). 

Peyrapas !  der  kommer  en  Braadsø !   .  .   .  Pas  paa, 
den  ta'er  Jer  i  Nakken! 

(Peyrapas'  Stemm-) 

Den  klarer   vi  stolt !   —  For  Satan !    til   Aarerne, 
Præst   -      smid  Frakken!   .  .  . 

Jean 

Cfi'lger  alle  Baadens   Bevægelser,  vinker  sluttelig  ud). 

Saa  —   nu  er   de  over   det  Værste!    Nej,    der  er 

en  Bryder  endnu !  — 

Aa,    Peyrapas    han    klarer    det    nok!  Farvel, 

Kammerat!  .  .  . 

(vender   sig:    Jeanne-Marie    er   traadt   ud    af  Lukafet    og    staar  ube- 
vægelig, med  Øjnene  fæstet  paa  ham) 

Hvad?         Du!  .  .  . 
Jeanne-Marie 

(udstrækker  Hændernei. 

Jean. 

Jean 

(frem  imod  hende,  barsk). 

Var  Du   med  i  Baaden?  Har  Du   skjult  Dig?  — 

hvad  vil  Du  her?  — 

Jeanne-Marie. 
Blive  hos  Dig  herude  paa  St.  Bonifacius'  Skærl 

Jean. 

(vender   sig   hastig    fra   hende,    gaar   tilbage    til   Døren    tilhøjre, 
vinker  udj. 

Nej   ....  de  har  nok  at  ta"e  vare! 

(gaar   til    Baggrunden,    skyder   den    store  Dør    helt    tilside;    man    ser 

hans    Baad   ligge    imellem    Klipperne,    hvor  Vandet  er  smult:  udenfor 

Skærene  ruller  Havet  ind  med  svære  Brændinger) 

Saa  kom!  —  i  min  egen  Baad. 
Jeanne-Marie. 

(viger  tilbage,. 

Hvad  vil  Du?  .  .  . 

Jean 

(hæftig, . 

Ro  Dig  iland! 

Jeanne-Marie. 
Hvorfor? 

Jean. 
Hvorfor?  —  Har  Du  ikke  lagt  Raad 
med  Præsten  op  —  og  med  Præstens  Slæng  .... 

Jeanne-Marie 

(afbryder). 

Aldrig!  .... 

Jean. 

med  alle  mod  mig}  — 
I  vilde  gøre  mig  lille  -  -  .  .  . 

(ler) 

Jeanne-Marie 

("Med  bøjet  Hoved,  stille). 

Jeg  vilde  kun  ud  til  Dig! 
Jean 

(ser  paa  hende,  synes  tvivlraadig  —  men  vedbliver  hæftig). 

1  vilde  til  den  „Fortabte"  —  for  at  prakke   ham 

Hjælpen  paa, 
den  Hjælp,  som  I  selv  har  nødig  —  som  I  véd, 

han  vilde  forsmaal 

(nærmere  til  hende) 

Du   har   troet,   at  Slid   og  Farer  og  Aarenes  en- 
somme Tryk 
havde    gjort    mig    myg    som    et    Kirkelam,    og 

krummet  min  Trods  og  min  Ryg? 
Aaja!    at    berede    den    Angrende    til    den    sidste 

tvivlsomme  Fart, 
det    kildrer    en    Sjælehyrde,    og    det    smager    en 

Kvinde  saa  rart. 

Det  vilde  Du,  Jeanne-Marie !  —  Har  Du   Bønne- 
bog,  har  Du  Graad, 
har  Du  Apparatet  i  Orden?  .   .  .  Aa  fy!  —  iland 

i  min  Baadl 

(Det  mørknes  over  Havet:    en  stor  Byge  trækker  op  og  skjuler  Bag- 
grunden   i    en    Dis:    udaf    Tykningen    ses    et    Skib    lidt    efter    lidt    at 
nærme  sig.  arbejdende  i  den  svære  Sø.) 

Jeanne-Marie 

(griber  Jean  om  Armen). 

Jean!    hør  I    .  .  .    hvor  kan  Du  formode?  .  .  Du 

tror  ikke  selv  derpaal 
Jeg   har  intet    med   Nogen    at   skaffe   —  jeg   er 

ene  —     -  ene  som  Du!  .  .  . 
saa  gik  jeg  med  Baaden,  —  jeg  troede  .  .  . 

Jean 

(afbryder). 

Jeg  tror,  hvad  jeg  ser  —  og  saa'  1 

(steder  hende  fra  sig.  vil  gaa  til  Baaden) 

Jeanne-Marie 

(fortvivlet,  søger  at  holde  ham  tilbage) 

Umuligt  at  ro!  .  .  . 

Jean. 
Umuligt?  —  Har  Du   glemt    da   vor   første   Tur, 
hvor  Du    troed,    at    Baaden    —    din    Stakkel  — 

skulde  knuses  mod  Klippernes  Mur? 
Det   er  Stormvejr   idag   som   dengang!    Javist  er 

Kulingen  haard, 
anen    min   Nøddeskal   som   en    Dukand    igennem 

Brændingen  gaar. 

Her  har  jeg  levet  alene  —  midt  i  den  vilde  Sø: 
idag  er  min  Time  kommen  —  og  ene  vil  jeg  dø. 

Jeanne-Marie 

(kaster  sig  ned  for  ham). 

Brug  Magt!   —  jeg  følger  Dig  ikke!   .... 


Jean 

(ser  gennemtrængende  paa  hende). 

Du  véd,  hvad  der  forestaarl  — 

Jeanne -M. 
O  Jean!    har  jeg   tænkt  paa   andet  i  disse   sam- 
fulde Aar? 
Hvergang  en  Maage  letted  fra  Stranden  og  strøg 

herud, 
den  tog  mine  Tanker  med  sig  —  den  bar  mine 

lønligste  Bud. 
Saa  tidt  sig  Skumringen  sænked  og  Natten  faldt 

paa, 
jeg  saa'   mig    her    paa  Skæret    ved   din  Side  at 

staa! 
Se  nu,  hvor  Mørket  tætnes  bag  den  oprørte  Sø: 
tæt  klynget  til  Dig,  min  Elskte,  ved  din  Side  vil 

jeg  dø! 
Jean 

(tøver  et  Øjeblik,  river  hende   derpaa  hæftig  op  fra  Gulvet). 

Nej,  intet  Kvinde-Offer!  En  Mand  er  en  Mand; 
Du  gør   mig  svag  om  Hjærtet.     Iland  med  Dig! 

—  iland! 

(Han  drager  hende  med  sig  hen  imod  Baaden.     Skibet  derude  kommer 
frem  af  Tykningen.     Et  Skud  glimter  —  endnu  et.) 

Jeanne-Marie. 
Min  Gud!  .  .  . 

Jean 

(slipper  hende) 

Det  var  et  Nød-Skud!    Ah!  se! 

(viser  ud  imod  Skibet). 

Jeanne-Marie 

(med  bævende  Stemme). 

Jean!    er  det  ham} 


Jean 

(ivrig). 

Det  er  et  Skib  i  Havsnød  —  det  rider  paa  Revets 

Kam  .... 

intet  øjeblik  at  spilde!  .  .  dér  faldt  hans  Fokke- 
mast .... 

nu  gaar  hans  Store-Rigning !  .  .  . 

(springer  ned  til  Baaden.  forsøger  forgæves  at  skyde  den  ud) 

Fordømt!    den  har  klemt  sig  fast!  .  . 
Jeanne-Marie 

(ivrig;  efter  ham). 

Lad  mig  hjælpe!  .  .  . 

(Begge  tilsammen) 

Hej-ohøj !   .  .  . 
Jean 

(svinger  sig  op  i  Baaden.  idet  den  kommer  flot). 

Er  Du  ved  din  Forstand?  .  .  . 
Jeanne-Marie 

(i  Baaden  hos  Jean,  griber  den  ene  Aare). 

Husker    Du,   hvad    Du  sagde:    Jeg   ror  som   en 

Mand ! 

Jean 

(stærkt). 

Frelse  —    eller  Døden!    Nuvel  —   saa  skal   det 

være !  .  .  .  . 
Jeanne-Marie. 
Et  Livtag  tilsammen  —  til  St.  Bonifacius'  Ære!  .... 

(Baaden  ror  ud.     Man  ser  den  dukke  op  og  ned.  medens  Skumtoppene 

lysner  i  Mørket  og  Stormkastene  suser.      Baaden  er  nu  paa  Siden  af 

Skibet.) 

Jeans  Stemme 

(prajende). 

Er  der  ingen  ombord?    ohøj! 

Jeanne  Maries  Stemme. 

Jo,  en  eneste  En !   ... 

Jeans  Stemme. 
Hej,  Gamle!   —  over  Rejlingen!  .  .  .  spring!  vær 

ikke  sen!  .  .  . 
Nu   gaar   Skuden   tilbunds    ....   Vi   skal   gribe 

Dig!  --  Tag  fat!  .  .  . 

Jeanne  Maries  Stemme. 
Jeg   har   fat  i  hans    Kappe;       ■    hjælp   mig!    — 

hvor  er  han  mat!  .  .  . 
Tror  Du,  han  kan  leve?  •.  .  . 

Jeans  Stemme. 

Vi  skal  prøve  derpaa! 
Til  Aaren,  Jeanne  Marie!  at  vi  ikke  skal  tilbunds 
i  Hvirvlen  med  vor  Fangst  og  hans  møre  Fartøj  gaa ! 

(Skibet  forsvinder  i  Søerne.     Man  ser  ilaaden  styre  tilbage  til  Skæret, 

hvor  Jean   og  Jeanne  Marie   med  Besvær   fører    en  gammel  Mand  op 

over    Klipperne    ind    i    Huset       Da    han    er    kommen    indenfor   Døren 

synker  han  afmægtig  om  paa  Gulvet.) 


Jean. 
Hurtig  I  en  Slurk  Vin!   .... 

Jeanne-Marie 

(bringer  Vin  og  peger  paa  Lukafet,  dæmpet). 

Skal  vi  lægge  ham  derind ? 

Jean. 
Han  taaler  ikke  at  røres.    Tænd  Lygten  .  .  hurtig, 

tænd!  — 
Køjeklæ'erne  hid   —   under  Hovedet   -      herhen! 
Han  aander  —  han  synker  Vinen  .... 

Jeanne-Marie. 

Han  lever  da?  .  .  . 


Tak 


Jean 

(nikker,  kort). 

Den  Gamle 

(med  svag  Stemme). 

tak!  Lad  mig  bare  hvile 


Aa  jo! 


jeg  trænger 
til  Ro. 


(De    sidder    hos    ham   i    Tavshed.      Stormen   er   aftaget.      Man    hører 

Søernes    Rulninger    —    der    former   sig    som    Akkorder    i    en    dæmpet 

Musik,  ledsagende  den  forandrede  Rhytme  i  deres   Samtale.) 

Jean. 


Stormen  er  mindsket  — ■ 

Jeanne-Marie. 

--  men  Mørket  blir  ved! 

Jean. 
Jeanne-Marie!   .  .  . 

Jeanne-Marie 

(sagte,  blødt). 

Hvad  vil  Du?  .  .  . 

Jean. 

Din  Haand!  — 
Se,   hvor  han  sover,   den  Gamle,  saa  trygt,  som 

løst  af  Jordlivets  Baand : 
ikke   en    Sitren   af  Uro   og  Angst!    —   kun   det 

dæmpede  Aandedræts  Pust, 
et  Ansigt,  som  Havet,  der  falder  tilro,  af  en  Brise 

umærkelig  krust. 
Husker  Du?  ...  ak  — 

Jeanne-Marie. 
Hvad  er  der,  min  Ven? 

Jean. 
Kan  Du  huske  den  Aftenstund 
—  forlængst    —    da  vi    mødtes  for  første  Gang, 
og  Du  rakte  til  Kys  mig  din  Mund? 

Hvor   bævende   saa'   da  dit   Øje   i   mit    -  ■   hvor 

blødt  blev  dit  spørgende  Blik, 
hvor  rødmed  din  solbrændte  Kind  ved  min  Glød, 
da  Kysset  jeg  tog  og  fik! 

Jeanne-Marie. 
Da   var  jeg  saa  stolt      -   og  ydmyg  dertil!   i  dit 

Øje,  det  vaade,  jeg  saa': 
det  var  som  om  Havet,    ugrundelig  dybt,-  i  Sol- 
nedgangs Ro  for  mig  laa ! 

Jean. 
Og  Brisen   tog  Flugt   —    vi   følte   det  ej    —    og 

Mørket  faldt  skumrende  paa; 
med  Ild   i  vort  Hjærte,   og  Lys  i  vor  Sjæl,    intet 
hørte  vi,  intet  vi  saa'. 

Jeanne-Marie. 
Jo   —   Hjærtet  vi  hørte.      Jeg  husker  det,    Ven ! 

vi  hørte  tilsammen  det  slaa 
som   ét   i  vort  Bryst,   i   Takt   med   den   rullende 

Dønning  fra  Havet  det  blaa. 
Og  Glansen  i  Øjet   —  fra  Blik  til  Blik   —   som 

en  Stjærnelysning  vi  saa'  — 
o  det  var  et  Møde  - 

Jean. 
—  for  hele  vort  Liv!    Jeanne-Marie  .... 

Jeanne-Marie. 

(nikker). 

Jean. 

Dit  Haandtryk  derpaa! 

(De  holder  hinanden  i  Haanden;  han  bøjer  sig  langsomt  imod  hende 

—  hun  kysser  hans  Pande  —  han  fatter  hendes  Hoved   kærligt  mellem 

sine  Hænder,  kysser  hende  omt,  stilfærdigt,  siger  bevæget) 

Jeanne-Marie!     et    Menneskehjærte     er    dog    en 

umistelig  Skat: 
det   tænkte    jeg    gennem    de   lange  Aar    —    ved 
Dag  —   endnu  mer'  ved  Nat. 

Jeanne-Marie. 
Min  Elskte!    min  Helt!    -  -  jeg  dækker  med  Kys 

de  furede,  vejrslagne  Træk. 
Alt,    hvad    der    skilte    os,    Smærter    og    Sorger: 
Havet  har  skyllet  det  væk! 

Jean 

(stille). 

Og  nu  skal  vi  skilles! 

Jeanne-Marie. 
Nej  aldrig,  min  Jean!  .... 


Jean. 
Du  ser  jo  —  Stunden  er  nær: 
Mørket    er  Varsel    om   Mørkets  Aand   vidt  over 

de  vilde  Skær! 


Ve  mig! 


Jeanne-Marie 

(omslynger  ham). 

Jean. 
Vær  rolie!   — 

Jeanne-Marie. 
Jeg  gaar  i  dit  Sted!     Hvad  ligger  der  Vægt  paa 

mit  Liv? 
Du  har  en  Gerning  .... 

Jean 

(rejser  sig,  gor  sig  lærapelig  fri). 

Og  nu  er  den  endt! 
Jeanne-Marie 

(klamrer  sig  til  ham). 

Nej,  bliv,  min  Elskede!  —  bliv! 
Jeg   føler   ham    gribe   med  iskold  Haand    —   jeg 

ser  hans  fortrukne  Mund  — 
dette   Blik    —    dette   Smil    —    der   vækker    min 
Gysen  i  Hjærtets  dybeste  Grund!   .  .  . 

Jean. 
Tys   —  jeg  er  rede.     Min  Trods,  den  er  brudt ; 

men  jeg  føler  dit  Hjærte  at  slaa 
med  hundredfold  Styrke  igennem  min  Sjæl.     Nu 
kan  jeg  mod  Døden  gaa! 

Jeanne-Marie. 
Nej,   nej,   vi   vil  leve    —  just  nu,   ikkesandt?    — 

Vi  vil  flygte  .... 

Jean 

(ryster  paa  Hovedet). 

Fra  disse  Skær  — 
og  hvorhen  ?  Nej,  her  maa  jeg  blive  —  og  dø  ...  . 

Jeanne-Marie. 
Saa  dør  vi  tilsammen. 

(udstøder  et  Skrig) 

Ah  ...  dér! 

(peger  ud) 

(Antifer   staar   udenfor   paa    Skæret,   luende    rød    i    det   svindende 
Solglimt,  som  bryder  gennem  Skumringen.) 

Antifer. 
Fristen  er  omme! 

Jeanne-Marie 

(kaster  sig  ned). 

O  Naade!  .... 

Antifer. 
Hvad  nu?  —  bestandig  den  samme  Kvinde! 
Saa  kom,   begge  to!    fta  jean)    Du  erkender   min 

Magt?  .... 
Jean 

(lofter  hende  op). 

Over  mig  -      men  ej  over  hendel 
Antifer 

(smiler). 

Det   faar  vi  vel   under  den   Prøve  frem,    som   I 

begge  blir  underlagt: 
vi  kender  til  Tingen  -  -  lidt  skarpt  Forhør  .... 

Den  Gamle 

(rejser  sig  med  et  Sæt  fra  sit  Leje). 

Over  ingen  af  dem  har  Du  Magt! 

An  ti  fer. 
Ej  ej,  hvem  er  Du?  — 

Den  Gamle 

(rolig  og  sindig). 

Jeg  er  Sømandens  Ven.     Du  kan  kalde  mig  hans 

Advokat : 
Navnet  gør  intet.     Til  Livtag  for  ham  imod  Dig 

var  jeg  stedse  parat! 

Antifer. 
Du   er   vel   en  løssluppen   Daare,   din  Orm!     Du 

kender  ej  Antifers  Magt: 
saa  kend  den  —  og  flygt,   hvad  Du  flygte  kan: 
Hej,  Klippernes  Aander!  giv  Agt! 

(hæver  Haanden.  M orket  tætnes.  Tordnen  ruller) 

Den  Gamle 

(træder  myndig  frem;  over  hans   Hoved  lysner  en  Glorie;  hæver 
Haanden  —  Tordnen  ophører). 

Magt   over   Magt!    Skal  jeg   rejse   et  Hav,    som 

fylder  din  Rævehule 
og   drukner   dit  Afkom   i  Klippernes  Kløft,    hvor 

Du  plejer  din  Ondskab  at  skjule? 
Du   er   kun  stærk    —    hvor  det  Onde  slaar  Rod. 

Du  greb  i  hans  Attraa  ind 
og   hidsed  Begæret   og  tog  ham  paa  Ordet,   saa 

let  det  blev  født  i  hans  Sind. 
En  Mand  bliver  dømt  efter  Værket,  han  gør;  om 

han  bygger  for  Livet  et  Hus 
med  Sten  over  Sten,  med  Vilje  og  Mod  —  ikke 
efter  et  Fald  i  en  Rus. 

Du  daared  hans  Sanser ;  Du  lo  ved  hans  Fald  — 

men  Du  graved  din  List  en  Grav, 
og  lagde  din  Snedighed  Snarer  selv,  ved  Fristen, 

som  Du  ham  gav; 
den   har   han   nyttet   saa  vel,    som  Du  ser;    han 

er  løst  fra  dit  Herredom, 
han    lød   kun  din  Lov,    og  blev  kun  din  Knægt. 

i  den  Skikkelse,  hvori  Du  kom. 
Paatag   den   atter   —    det  nytter  Dig  ej ;    betragt 

disse  To,  som  her  staar; 
i  Borgen   for   dem  —  deres   Fremtids-Liv  —  St. 

Bonifacius  gaar! 

Jeanne-Marie 

(knælende). 

St.  Bonifacius!  .  .  . 

Antifer. 

Narret!  —  fordømt! 

(forsvinder) 

St.  Bonifacius. 

Fordømte!  dér  talte  Du  sandt. 

(vendur  sig  til  de   To;   det  begynder  at  lysne   udenfor) 

Lev   i  jer  Kærlighed    —    styrk  jeres  Tro   —    og 
trods  den  Aand,  som  forsvandt! 

Jean. 
Jeg  bøjer  mig  dybt  -  -    men  jeg  mangler  Ord  — 

mangler  vel  ogsaa  den  Tro, 
som  Helgener   fordrer   ....    Et   beder  jeg  om 

Velsign,  min  Fader,  os  To! 

9 

St.  Bonifacius 

(mild  og  sindig). 

Med  Præster  og  Munke  —  med  Overtros  Stab  — 

vi  gør  ikke  fælles  Sag, 
saa   lidt,   som  vi  Helgener  tager  paa  Vej',    naar 

vi  ser  en  Dødelig  svag; 
vi    øver    det    store    Langmodigheds    Værk,    som 

følger  hvert  Kærligheds  Bud  - 
vi   er   Kølvandet  efter   det  stolte  Skib,   paa  hvis 
Guld-Gallion  staar:  Gud! 

(udstrækker  sine  Hænder  over  dem;  det  bliver  lyst:  Havet  ligger 
roligt  udenfor) 

Velsignelsen   kender  ikke  til  Ord.     Jeg  er  Skyts- 
patron —  ikke  Præst; 
velsignet  er  den,   som  paa  Livet  tror,   og  virker, 

hvad  han  kan  bedst; 
velsignet    er   den,    som    har   større  Sag   end   sin 

egen  Kærlighed  kær; 
velsignet    er   To,    som    har   Stormene   bag,    paa 

Livets  yderste  Skær! 

(Han  træder  udenfor  paa  Klipperne;    lyse  Taageskyer  ruller  frem  og 
skjuler  ham.     Akkorder  af  fjærn  Musik) 

Jean. 
Var  det  en  Drøm  -  -  et  Blændværk  ?   Saa  kalder 

jeg  Drømmen  sød ;  — 
Bonifacius  har  forenet  os  .... 

Jeanne-Marie. 
Ja,  Elskte  -  -  udover  vor  Død ! 

Thi    saahdes   vil   vi  leve,    med    Faren   Haand   i 

Haand, 
at  Sagnet,    naar   vi  er  døde,    skal  spøge  som  en 

Aand, 
en    venlig    Aand,    der    gæster    denne    stormfulde 

Kyst 
og    bringer    hver    farende    Sømand    i    de    drøje 

Dravater  Trøst. 

Jean. 
Ja   saaledes    vil    vi    virke  —  tilsammen   og  hver 

især  — 
ubøjelig  gennem  Faren,  men  ydmyg  i  vort  Sind, 
at  den,  som  Bølgerne  pløjer,  kan  pege  herind 
og  sige:  Dér  lever  to  Mennesker  paa  Bonifacius' 

Skær! 

